
转讜住驻讜转





	讛诪诇讜讛 住诇注 诇注谞讬 讘砖注转 讚讞拽讜. 诪拽砖讛 专''转 讚讘驻''拽 讚讞讙讬讙讛 (讚祝 讛. 讜砖诐) 讗诪专 讜诪爪讗讜讛讜 爪专讜转 专讘讜转 讜专注讜转 讝讛 讛诪诪爪讬讗 诪注讜转 诇注谞讬 讘砖注转 讚讞拽讜 讜讗讜诪专 专''转 讚讛转诐 诪讬讬专讬 砖砖讜讗诇 诪诪谞讜 讛诪讜砖诇 诪住 讜讝拽讜拽 诇诪讻讜专 讘讬转讜 讗讜 砖讚讛讜 注诇 讻讱 讜讝讛 诪诪爪讬讗 诇讜 诪注讜转 讜讗诐 诇讗 讛讬讛 诪讜爪讗 诇诪讻讜专 讛讬讜 诪拽讬诇讬谉 诪注诇讬讜 讜讛讬讬谞讜 爪专讜转 专讘讜转 砖爪专讬讱 诇诪讻讜专 讘讝讜诇 讜诪驻住讬讚 讛讻诇 讜诪住讬拽 注诇讛 讚讛讬讬谞讜 讚讗诪专讬 讗讬谞砖讬 讝讜讝讗 诇注诇诇讗 诇讗 砖讻讬讞 讻诇讜' 诇拽谞讜转 转讘讜讗讛 讗讬谉 诪诪爪讬讗讬谉 诇讜 诪注讜转 诇转诇讬转讗 砖讻讬讞 讻砖讚讜讞拽讬谉 讗讜转讜 诇诪讻讜专 讻诪讜 转诇讬讜讛讜 讜讝讘讬谉 (讘''讘 讚祝 诪讝:) 讜专砖''讬 驻讬专砖 砖诐 讘注谞讬谉 讗讞专: 讗驻讬诇讜 住驻讬谞讜转 讛讘讗讜转 诪讙诇讬讗 诇讗住驻诪讬讗. 诪讻诇 讚专讬砖 砖讘讗 诇专讘讜转 讗驻讬诇讜 讛谞讱 砖讗讬谉 注讜诪讚讬诐 讗诇讗 诪注讟 讘讗专抓: 砖讗讬谉 诇讱 讗讜诪谞讜转 驻讞讜转讛 讻讜'. 讗祝 注诇 讙讘 讚专讘讬 讗诇注讝专 讙讜驻讬讛 拽讗诪专 诇注讬诇 讻诇 讗讚诐 砖讗讬谉 诇讜 拽专拽注 讗讬谞讜 讗讚诐 爪专讬讱 诇讜诪专 拽专拽注 诇讘谞讜转 注诇讬讜 砖讬讚讜专 讘讜 讜讙诐 诇爪讜专讱 诪讝讜谞讜转讬讜 讻讚讗诪专 专讘 驻驻讗 讘住诪讜讱 讝专注 讜诇讗 转讝讘讜谉 讜讛讻讗 诪讬讬专讬 讘讗讚诐 砖注讬拽专 讗讜诪谞讜转讜 讘拽专拽注: 讝讘讬谉 讜诇讗 转讬讝讜诇. 驻讬' 讘拽讜谞讟专住 诇砖讜谉 讚诇讜转 讻诇讜诪专 诪讻讜专 讻诇讬 转砖诪讬砖讱 拽讜讚诐 砖转注谞讬 讜拽砖讛 讚诪讗讬 砖谞讗 讚谞拽讟 讘讬住转专拽讬 讟驻讬 诪砖讗专 诪讬诇讬 讜谞专讗讛 诇专''转 讻驻讬专讜砖 专''讞 讚转讬讝讜诇 注谞讬谉 讗专讬讙讛 讻诪讜 住转专 讝讜诇诇讬 讘砖讜拽讗 (讞讜诇讬谉 住.) 讻诇讜诪专 拽谞讛 讘讙讚讬诐 讜诇讗 转讗专讜讙 讻讬 讬讜转专 转专讜讬讞 讘拽谞讬谉 诪讘讗专讬讙讛 讗讘诇 讙诇讬诪讗 讟讜讘 诇讗专讜讙 讚讗讬诪讜专 诇讗 诪讬转专诪讬 诇讬讛 讻专爪讜谞讜:





专讬讟讘"讗

讜讛诪诇讜讛 住诇注 诇注谞讬 讘砖注转 讚讜讞拽讜 驻讬' 诇爪讜专讱 诪讝讜谞讜转 讗讘诇 诪诪爪讬讗 诪注讜转 诇注谞讬 讘砖注转 讚讜讞拽 砖讗诪专讜 诇讙谞讗讬 讝讛讜 讻讙讜谉 砖讛讬讛 讘注诇 讞讜讘讜 讚讜讞拽讜 诇诪讻讜专 讻诇讬 转砖诪讬砖讜 讜讛讜讗 诪诪爪讬讗 诇讜 诪注讜转 注诇讬讛'. 转讜住'





转讜住驻讜转 讬砖谞讬诐

讜讛谞讜砖讗 讘转 讗讞讜转讜 诇驻讬 砖讛讬讗 讘转 讙讬诇讜 讻讚讗诪专讬谞谉 专讜讘 讘谞讬诐 讚讜诪讬谉 诇讗讞讬 诇讗讞讬 讛讗诐 讬"诪 [讚谞拽讟 讗讞讜转讜] 讚讗讞讜转讜 诇讗 诪爪讬讗 诇诪讟专讞 诇讛砖讬讗讛 讗讘诇 诇讗 谞拽讟 讘转 讗讞讬讜 讚讗讞讬讜 讟专讞 讜诪砖讬讗讛 讜讬"诪 讚讜讜拽讗 讘转 讗讞讜转讜 讗讘诇 诇讗 讘转 讗讞讬讜 讚讗转讬 诇讛驻拽讬注 诪爪讜转 讬讘讜诐:



讗讬谉 诇讱 [讗讜诪谞讜转] 驻讞讜转讛 诪拽专拽注 讜讗"转 讜讛讗 讗讬讛讜 拽讗诪专 诇注讬诇 讻诇 讗讚诐 砖讗讬谉 诇讜 拽专拽注 讗讬谞讜 讗讚诐 讬"诇 诇讚讬专转讜 讬砖 诇讜 诇拽谞讜转 讗讜 讙诐 诇讛砖转讻专 诇诪讝讜谞讜转 (讘谞讬谉) [讘讬转讜] 讗讘诇 诇讛讬讜转 讘讛 讻诇 讗讜诪谞转讜 讗讬谞讜 注讜砖讛 讻讛讜讙谉 砖讗讬谉 诇讱 讗讜诪谞讜转 驻讞讜转讛 诪拽专拽注 诇讛讬讜转 讘讛 讻诇 注讬拽专 诪诇讗讻转讜:



讝讘讬谉 讜诇讗 转讬讚讜诇. 驻讬' 诪讻讜专 讻诇 转砖诪讬砖讱 拽讜讚诐 砖转讛讬讛 注谞讬 讜诇讗 谞讛讬专讗 讚诪讗讬 拽讗诪专 讛"诪 讘讬住转专拽讬 讗讘诇 讙诇讬诪讗 诇讗 讛专讬 讬砖 诇讜 诇诪讻讜专 讻诇 讗砖专 诇讜 拽讜讚诐 砖讬讛讬讛 注谞讬 讜谞专讗讛 诇驻专砖 讻讚讗诪专讬谞谉 讘讗诇讜 讟专驻讜转 住转专 讚讜诇讬 讘砖讜拽讗 讜专"诇 讝讘讬谉 讜诇讗 转讬讚讜诇 讻诇讜诪专 拽谞讛 讘讙讚讬诐 讗专讜讙讬诐 讜诇讗 转讗专讜讙 砖专讙讬诇讜转 讬讜转专 诇诪爪讜讗 讘讝讜诇 诇拽谞讜转 诪诇讗专讜讙 讜讛"诪 讘讬住转专拽讬 讗讘诇 讙诇讬诪讗 诇讗 讚讜讚讗讬 讙诇讬诪讗 讬砖 诇讜 诇讗专讜讙 讘讘讬转讜 讚诇诪讗 诇讗 诪转专诪讬讗 诇讛 注砖讜讬讛 讻转讬拽谞讛 讛讬讟讘 讻驻讬 诪讚转讜:

讙诪专讗 讜讛诪诇讜讛 住诇注 诇注谞讬 讘砖注转 讚讜讞拽讜 讻讜' 讜讘转讜住驻讜转 诪拽砖讬 专"转 讜讛讗诪专讬谞谉 驻"拽 讚讞讙讬讙讛 专注讜转 专讘讜转 讜爪专讜转 讝讛 讛诪诪爪讬讗 诪注讜转 诇注谞讬 讘砖注转 讚讜讞拽讜 讜讘驻专拽 拽诪讗 讚讞讙讬讙讛 讻转讘讜 讛转讜住驻讜转 讘砖诐 专讬讘"谉 讚讻讗谉 诇讞诇拽 讘讬谉 诪诇讜讛 诇诪诪爪讬讗 讜谞专讗讛 驻讬专讜砖讜 讚诪诇讜讛 住诇注 讛讬讬谞讜 砖谞转谉 诇讜 住诇注 讘诪讝讜诪谞讬诐 讜诪诪爪讬讗 诪注讜转 讛讬讬谞讜 砖讗讬谞讜 谞讜转谉 诇讜 诪讝讜诪谞讬诐 专拽 讘讛诪爪讗讛 讜讘转讞讘讜诇讛 讻讙讜谉 砖谞讜转谉 诇讜 住讞讜专讛 讗讜 砖讗专 砖讜讛 讻住祝 砖爪专讬讱 诇讛讟专讬讞 讜诇诪讻讜专 讜诇讛驻住讬讚 讘诪讛 砖谞讜转谉 诇讜 讜讛讜讗 诪讜讻专讞 诇砖诇诐 诇讜 讘诪讬诇讜讗讜 讜讝"砖 讗讞"讻 讛讬讬谞讜 讚讗诪专讬 讗讬谞砖讬 讝讜讝讬 诇注诇诇讗 诇讗 砖讻讬讞 诇转诇讬转讗 诇讛驻住讚 讜诇讗讬讘讜讚 讻驻专砖"讬 砖讻讬讞 讚讛讬讬谞讜 讝讜讝讬 诪注讜转 诪讝讜诪谞讬诐 诇拽谞讜转 转讘讜讗讛 诇讗 砖讻讬讞 诇转诇讬转讗 讚讛讬讬谞讜 诇讛驻住讚 砖爪专讬讱 诇讛讬讜转 诇讜 讛驻住讚 砖讻讬讞 讜讛讬讬谞讜 讻诪讜 讝讬讘讜专讗 讜注拽专讘讗 砖讛诐 专驻讜讗讜转 讛诪转谞讙讚讬诐 讚讘诇讗 诪注讜转 讚讜讞拽 诇讜 讜讗诐 讬拽讞 诪注讜转 讬讛讬讜 诇讜 讛驻住讚. 讜讘讝讛 诪讬讜砖讘 讗爪诇讬 诪"砖 砖诐 讘讙诪专讗 住诪讜讱 诇讝讛 专' 讬讜讞谞谉 讻讬 诪讟讬 诇讛讗讬 拽专讗 讘讻讬 讜讛讬讛 讻讬 转诪爪讗谉 讗讜转讜 专注讜转 专讘讜转 讜爪专讜转 讗诪专 注讘讚 砖专讘讜 诪诪爪讬讗 诇讜 专注讜转 转拽谞讛 讬砖 诇讜 砖爪专讬讱 诇讬讬砖讘 诇诪讛 转诇讛 讛讚讘专 讻砖专讘讜 诪诪爪讬讗 诇讜 讜诇讗 讗讞专 讜讚讗讬 砖讛谞诪砖诇 讛讜讗 注诇 讛拽讘"讛 诪"诪 讛讻诇 拽砖讛 讜讗诐 讬砖 诇讜 转拽谞讛 讻砖讗讞专 诪诪爪讬讗 诇讜 专注讜转 诇讘拽砖 讗讜转讜 注"讬 专讘讜 讗讜 注"讬 讗讞专讬诐 讻诪讜 讻谉 讬讜讻诇 诇驻讬讬住 讗转 专讘讜 讘讘拽砖讜转 讜砖讗专 讛砖转讚诇讜转 砖诇讗 讬注砖讛 诇讜 专注讜转 讜诇驻"讝 诪讬讜砖讘 讻讬 诇讗 讗诪专 诇砖讜谉 注讘讚 砖专讘讜 注讜砖讛 诇讜 专注讜转 专拽 诇砖讜谉 诪诪爪讬讗 讛讬讬谞讜 砖专讘讜 诪诪爪讬讗 诇讜 讘转讞讘讜诇讛 讜讘讛诪爪讗讛 专注讜转 砖讛注讘讚 讗讬谞讜 诪讘讬谉 砖讘讗 诇讜 讛专注讜转 诪谉 专讘讜 讜讗"讻 讗讬谉 诇讜 转拽谞讛 讘砖诇诪讗 讗诐 讛讬讛 专讜讗讛 讜讬讚注 砖专讘讜 注讜砖讛 诇讜 讗讜转谉 讛专注讜转 讬讜讻诇 诇讛讬讜转 诇讜 转拽谞讛 讘讘拽砖讜转 讜转讞谞讜谞讬诐 讜讗诐 讗讞专 注讜砖讛 诇讜 专注讜转 讬讜讻诇 诇讘拽砖 讗转 专讘讜 砖讬爪讬诇 讗讜转讜 诪讝讛 讗讘诇 讻讬讜谉 砖讗诪转 讛讜讗 砖专讘讜 注讜砖讛 诇讜 专注讜转 讜讗"讻 讗讬谉 讬讻讜诇 诇讘拽砖 讗转 专讘讜 诇讛爪讬诇讜 砖讛专讬 讛专注讜转 讘讗讬诐 诪诪谞讜 讜诇讗讞专 讗讬谞讜 讬讻讜诇 诇讘拽砖 砖讛专讬 讝讛 讛讗讞专 讗讬谞讜 注讜砖讛 诇讜 讻诇讜诐 讜注讚"讝 讬砖 诇驻专砖 讙"讻 讘讙诪' 驻' 讞诇拽 讗诪专 专讘 谞讞诪谉 讻诇 讻讬 讛讗讬 专讬转讞讗 诇讬专转讞:


砖诐 注"讘 讻讗讬诇讜 诪诪注讟 讛讚诪讜转 砖谞讗诪专 讻讬 讘爪诇诐 讜讙讜' 讜讬"诇 诇砖讘专 讗转 讛讗讜讝谉 讚讛讬讬谞讜 注"驻 讛诪"专 注诇 驻住讜拽 讗讬驻讛 讛讬讬转 讘讬住讚讬 讗专抓 讜讙讜' 砖讻诇 讛谞砖诪讜转 讛注转讬讚讜转 诇讛讘专讗讜转 讛讬讜 转诇讜讬诐 讘讗讛"专 讝讛 讘讞讜讟诪讜 讜讝讛 讘砖注专讜 讜讻讜' 诪诪讬诇讗 讚讗讛"专 讛讬讛 讚诪讜转 砖诇 讛拽讘"讛 讜讗诐 讛讜讗 讗讬谞讜 诪拽讬讬诐 驻"讜 讗讝 讗讜转谉 讛谞砖诪讜转 砖讛讬讜 专讗讜讬诐 诇讘讗 注"讬 讛讜讗 讻讗讬诇讜 诇讗 讛讬讜 转诇讜讬诐 讘讜 讜讗"讻 讛讜讛 讻讗讬诇讜 讞住专 讗讜转讜 讛诪拽讜诐 讘讗讛"专 砖讗讜转谉 谞砖诪讜转 讛讬讜 转诇讜讬诐 讘讜 诪诪讬诇讗 谞转诪注讟 讛讚诪讜转 讜谞注砖讛 拽讟谉 诪诪讛 砖谞讘专讗 诪转讞诇讛 讜讚讜"拽:


[砖诐 拽讗 诪讞讟讟讬 砖讬讻讘讬 诪驻谞讬 砖砖诪讞讬诐 讘讬讜诐 讗讬讚诐 讜讻讜' 讛讜讗 诪讚讛 讻谞讙讚 诪讚讛 注"驻 诪"砖 讛谞讛谞讛 诪住注讜讚转 注讜讘讚 讻讜讻讘讬诐 讻讗讬诇讜 讗讻诇讜 诪讝讘讞讬 诪转讬诐 讻讜' 讗"讻 讛讜讗 诪讗讞专 砖讛诐 砖诪讞讬诐 讘讬讜诐 讗讬讚诐 讜讗讜讻诇讬诐 讜砖讜转讬谉 注诪讛诐 注"讻 谞注谞砖讜 讙"讻 讘注谞讬谉 诪转讬诐 砖诇讛诐 讚讛讬讬谞讜 讞讟讜讟讬 砖讬讻讘讬 讜拽"诇. 诪讛专"诐 讬爪"讜]:





诪讛专砖"讗 - 讞讬讚讜砖讬 讗讙讚讜转

讻诇 讗讚诐 砖讗讬谉 诇讜 讗砖讛 讗讬谞讜 讗讚诐 讻讜' 讛讜讗 诪讘讜讗专 注"驻 诪"砖 驻"讘 讚注讬专讜讘讬谉 讻诇 讗讜转谉 砖谞讬诐 砖讛讬讛 讗讚诐 讛专讗砖讜谉 讘谞讚讜讬 讛讜诇讬讚 专讜讞讬谉 讜砖讬讚讬谉 讜诇讬诇讬谉 砖谞讗诪专 讜讬讞讬 讗讚诐 拽"诇 砖谞讛 讜讬讜诇讚 讘讚诪讜转讜 讻爪诇诪讜 诪讻诇诇 讚注讚 讛砖转讗 诇讗讜 讻爪诇诪讜 讗讜诇讬讚 讜诇驻讬 砖讻诇 讛诪讜诇讬讚 诪讜诇讬讚 讘讚讜诪讛 讜讝讛 砖讗讬谉 诇讜 讗砖讛 讛专讜讞讜转 讜砖讬讚讬谉 诪转讞诪诪讬谉 讘讜 讜诪讜诇讬讚讬谉 诪诪谞讜 专讜讞讬谉 讜砖讬讚讬谉 讛专讬 讙诐 讛讜讗 讗讬谞讜 谞拽专讗 讗讚诐 讚讛诪讜诇讬讚 诪讜诇讬讚 讘讚讜诪讛 讜讛讜讗 讛注谞讬谉 讘注爪诪讜 砖讗诪专 讻诇 讗讚诐 砖讗讬谉 诇讜 拽专拽注 讗讬谞讜 讗讚诐 讻讜' 讚讛讬讬谞讜 砖讗讬谉 诇讜 拽专拽注 诪讬讜讞讚转 诇讚讬专讛 讜诇驻专谞住转讜 讻诪"砖 讛转讜住' 诇拽诪谉 讗讬谞讜 讗讚诐 讚讛讜讬 讻诪讜 讛专讜讞讜转 讜讛砖讬讚讬谉 砖讗讬谉 诇讛诐 讚讬专讛 诪讬讜讞讚转 讘讗专抓 讜讛讜讗 注谞讬谉 拽讬谉 砖讗"诇 讛拽讘"讛 讗讞专 砖讛讬讛 注讜讘讚 讗讚诪讛 讗专讜专讛 讛讗讚诪讛 讙讜' 诇讗 转讜住祝 转转 讻讞讛 诇讱 谞注 讜谞讚 转讛讬讛 讘讗专抓 砖诇讗 转讛讬讛 诇讱 注讜讚 拽专拽注 诪讬讜讞讚转 讜讘驻专拽讬 专"讗 讗诪专讜 讜讬讜诇讚 讘讚诪讜转讜 诪讻讗谉 讗转讛 诇诪讚 砖诇讗 讛讬讛 拽讬谉 诇讗 诪讚诪讜转讜 讜诇讗 诪爪诇诪讜 注讚 砖谞讜诇讚 砖转 讜讛讬讬谞讜 砖谞讟专讚 诪谉 讛讗讚诪讛 砖讛讬转讛 诪讬讜讞讚转 诇讜 讻讬 讛讗讚诐 谞拽专讗 注"砖 讗讚诪讛 讜拽"诇:


讝讻讛 注讜讝专转讜 讻讜' 讜讗"讚 专"讗 专诪讬 讻转讬讘 讻谞讙讚讜 讻讜' 专砖"讬 讘讞讜诪砖 讛讘讬讗 诇砖讜谉 专讗砖讜谉 讜讻转讘 讛专讗"诐 诇诇讬砖谞讗 拽诪讗 讬砖 诇驻专砖 谞诪讬 讻谞讙讚讜 诪诇砖讜谉 谞讙讬讚讗 讜诪诇拽讜转 讜注"砖 讘讗讜专讱 讜讗讬谉 讝讛 诪讞讜讜专 讚讗"讻 诇讗 讛"诇 诇转诇诪讜讚讗 诇砖谞讜转 讛诇砖讜谞讜转 讚讘诇讬砖谞讗 拽诪讗 拽讗诪专 诇讗 讝讻讛 讻谞讙讚讜 讜讘诇讬砖谞讗 讘转专讗 拽讗诪专 诇讗 讝讻讛 诪谞讙讚转讜 讜讙诐 专砖"讬 诇讗 驻讬专砖 讻谉 诪诇砖讜谉 谞讙讬讚讗 讜诪诇拽讜转 讗诇讗 讘诇讬砖谞讗 讘转专讗 讙诐 诪讛 砖讻转讘 讛专讗"诐 讚诇讬砖谞讗 拽诪讗 住讘专 讚讬砖 讗诐 诇诪住讜专转 讜诪砖"讛 诇讗 讚专讬砖 诇讬讛 讗诇讗 诪诇砖讜谉 谞讙讬讚讗 讜诪诇拽讜转 讛讜讗 转诪讜讛 讚讛讗 诪诇砖讜谉 谞讜讻讞 诇讗 诪爪讬谞讜 讙"讻 讬讜"讚 讘诇砖讜谉 讻诪讜 谞讙讚 讛讛专 讜讛专讘讛 讻诪讜讛讜 讜注"讻 谞专讗讛 讚诇诇讬砖谞讗 拽诪讗 讚专讬砖 讻谞讙讚讜 诪诇砖讜谉 谞讜讻讞 讻讚专讱 讛诇讜讞诐 注诐 讞讘讬专讜 诇讛注讬讝 谞讙讚讜 讻诪"砖 讙诐 讛专讗"诐 讘驻讬' 专讗砖讜谉 讜讗讬谉 诇讛拽砖讜转 讙诐 诇驻讬 讚讘专讬谞讜 讚诇注讬诇 讻讬讜谉 讚谞讙讚 诪诇砖讜谉 谞讜讻讞 诪爪讬谞讜 讘讻"诪 讘诇讗 讬讜"讚 讚讛讬讬谞讜 讛诪住讜专转 讜讙诐 讛诪拽专讗 诪住讬讬注讜 讗"讻 诇诇讬砖谞讗 讘转专讗. 讗诪讗讬 谞讚专砖讛讜 诇驻讬 讛诪住讜专转 诇讞讜讚 讚讛讬讬谞讜 诪诇砖讜谉 谞讙讬讚讗 讜诪诇拽讜转 讚讻讛"讙 讗诪专讬' 讘驻"拽 讚住谞讛讚专讬谉 讙讘讬 讞诇讘 讜讙讘讬 讬专讗讛 讚讚专砖讬谞谉 讛诪住讜专转 讗注"讙 讚讛诪拽专讗 讜讛诪住讜专转 讻讬 讛讚讚讬 谞讬谞讛讜 讜讚讜"拽:


讜诪"砖 讞讟讬谉 讻讜' 驻砖转谉 讻讜' 讝讻专 讗诇讜 讘' 讚讘专讬诐 诇驻讬 砖讛诐 注讬拽专 讞讬讬 讜爪专讻讬 谞驻砖 砖讻诇 注爪诪讜 砖诇 讬注拽讘 诇讗 讘讬拽砖 专拽 讜谞转谉 诇讬 诇讞诐 诇讗讻讜诇 讜讘讙讚 诇诇讘讜砖 讜讛讗砖讛 讛讬讗 注讜讝专转讜 讘讻讱:


讝讗转 讛驻注诐 讜讙讜' 诪诇诪讚 砖讘讗 注诇 讻诇 讘讛诪讛 讻讜' 讻转讘 讛讞讝拽讜谞讬 讜爪"诇 砖谞转注讘专讜 拽讜讚诐 砖讘讗 注诇讬讛谉 讚讗诇转"讛 讛讗 诪转注拽专讬谉 讘讘讬讗转 讗讚诐 注讻"诇 讜讗讬谉 讝讛 诪住驻讬拽 讚讛讗 诪砖谞转注讘专讛 讘讛诪讛 讗讬谞讛 诪拽讘诇转 讝讻专 讜讗驻讬诇讜 讝讻专 讗讚诐 讻讚诪讜讻讞 驻专拽 拽诪讗 讚讘讻讜专讜转 讜讗驻砖专 诇讜诪专 砖谞转注讘专讜 讜讬诇讚讜 讘讜 讘讬讜诐 拽讜讚诐 砖讘讗 注诇讬讛谉 讚讛讗 讞讜讛 谞诪讬 讬诇讚讛 讘讜 讘讬讜诐 讻讚讗诪专讬' 驻专拽 讗讚"诪 讜讘注诇 讛谞爪讞讜谉 讻转讘 砖讗讬谉 讝讛 讻诪砖诪注讜 砖讘讗 注诇讬讛诐 讘转砖诪讬砖 砖讗"讗 讻讜' 讗诇讗 诇驻讬 砖诇讗 讛讬讛 诇讜 讝讜讙 讛讬讛 讞驻抓 诇讞驻砖 讜诇讘讚讜拽 讘讻诇 讛诪讬谞讬诐 讗诐 讬诪爪讗 注讜讚 诪讬谉 讗' 讘诇讗 注讝专 讜讻讬讜谉 砖诇讗 诪爪讗 诇讗 谞转拽专专讛 讻讜' 注讻"诇 注"砖:


砖转讬 讘专讬讻讜转 讻讜' 诇讻讗讜专讛 诪讻诇 诪砖驻讞讜转 讙讜' 诪专讬讘讜讬讗 讚讻诇 讚专讬砖 讗驻讬诇讜 诪砖驻讞讜转 讛讗住讜专讜转 诇讘讗 讘拽讛诇 讬讘专讬讻讜 讘讱 谞拽讬讘讜转 砖诇讛诐 讚注诪讜谞讬 讜诇讗 注诪讜谞讬转 诪讜讗讘讬 讜诇讗 诪讜讗讘讬转 讜讗讱 讬砖 诇讚拽讚拽 讚诪注讬拽专讗 讚专讬砖 讜谞讘专讻讜 诪诇砖讜谉 讛讘专讻讛 讜诇讘住讜祝 讚专砖讜 诇讬讛 诪诇砖讜谉 讘专讻讛 诪诪砖 讗驻讬' 诪砖驻讞讜转 讛讚专讜转 讘讗讚诪讛 讗讬谉 诪转讘专讻讜转 讗诇讗 讻讜' 讜注"讻 谞专讗讛 讚诪诇转讗 讘讗谞驻讬 谞驻砖讬讛 讛讜讗 讘讗 诇讚专讜砖 讻诇 讚诪砖驻讞讜转 讙讜' 讻诪讜 砖讚专砖讜 讻诇 讛讙讜讬诐 讙讜' 讻诪"砖 讛转讜住' 讜讛砖转讗 讗驻砖专 讚诪注讬拽专讗 诇讗讜 诪专讬讘讜讬讗 讚讻诇 讚专讬砖 讗诇讗 诪砖讜诐 讚讻诇 讛谞讬 拽专讗讬 讚讻转讬讘讬 讻讬讜爪讗 讘讝讛 讻诪讜 讜讛转讘专讻讜 讘讝专注讱 诪转驻专砖讬诐 讻讬 讗讚诐 讗讜诪专 诇讘谞讜 转讛讗 讻讗讘专讛诐 转讛讗 讻讗驻专讬诐 讜诪谞砖讛 讗讘诇 讛讻讗 砖讬谞讛 讛讻转讜讘 诇诪讻转讘 讜谞讘专讻讜 诪诇砖讜谉 谞驻注诇 注"讬 讗讞专讬诐 讚讛讬讬谞讜 砖讬注砖讛 讛拽讘"讛 诪讛谉 砖转讬 讘专讬讻讜转 讘转讜讻讱 讗讜 诪诇砖讜谉 砖讬转讘专讻讜 诪谉 讛砖诪讬诐 讜讚讜"拽:


注转讬讚讬诐 讻诇 讘注诇讬 讗讜诪谞讬讜转 讻讜' 专"诇 砖讬谞讬讞讜 讗讜诪谞讜转谉 讛讞砖讜讘讬诐 诇注讘讜讚 注讘讜讚讛 讛驻讞讜转讛 诪讻诇 讘注讛"讝 讚讛讬讬谞讜 注讘讜讚转 拽专拽注 砖讻诇 注爪诪谉 诇注转讬讚 诇讗 讬讘拽砖讜 专拽 注讘讜讚转 拽专拽注 诇爪讜专讱 讚讬专转谉 讜诪讝讜谞转谉 讻诪"砖 讛转讜住' 讜讗诪专 砖讗讬谉 诇讱 讗讜诪谞讜转 驻讞讜转讛 讘注讜讛"讝 诪注讘讜讚转 拽专拽注 砖谞讗诪专 讜讬专讚讜 讚诇驻讬 注谞讬谞讜 讛讜讗 讛讬驻讱 讚诪讬讘砖讛 诇讬诐 谞讗诪专 讬讜专讚讬 讛讬诐 讘讗谞讬讜转 讜讙讜' 讗讘诇 讻转讘 讻讗谉 讜讬专讚讜 诪讬诐 诇讬讘砖讛 注"砖 讛讬专讬讚讛 诪讗讜诪谞讜转谉 讛讞砖讜讘讛 诇驻讞讜转讛 讚讛讬讬谞讜 注讘讜讚转 拽专拽注 讜注讚"讝 讬砖 诇驻专砖 诪"砖 驻"拽 讚住讜讟讛 讜讬诪专专讜 讗转 讞讬讬讛诐 讘注讘讜讚讛 拽砖讛 讘讞讜诪专 讜讘诇讘谞讬诐 讜讘讻诇 注讘讜讚讛 讘砖讚讛 讘转讞诇讛 讘讞讜诪专 讜讘诇讘谞讬诐 讜诇讘住讜祝 讘讻诇 注讘讜讚讛 讘砖讚讛 讻讜讜谞转诐 讘讝讛 讻诪"砖 砖讛讜住讬驻讜 讘讝讬讜谉 讘注讘讜讚转诐 讬讜转专 诪讗讜诪谞讜转 讞讜诪专 讜诇讘谞讬诐 讚讛讬讬谞讜 讘注讘讜讚转 拽专拽注 讘砖讚讛 砖讛讬讗 讛注讘讜讚讛 讛驻讞讜转讛 诪讻诇 讗讜诪谞讬讜转 讜拽"诇:


讛驻讜讻讬 讘注住拽讬 讟讘 诪讬谞讛 讻讜' 诪讗讛 讝讜讝讬 讘注住拽讗 讻讜' 诇讻讗讜专讛 讛诐 住讜转专讬诐 诪"砖 讘转专 讛讻讬 讘诪注诇讜转 诪讬 砖讬砖 诇讜 拽专拽注 讝专注 讜诇讗 转讝讘讬谉 讻讜' 拽驻讜抓 讝讘讬谉 讗专注讗 讻讜' 讗讘诇 讛讜讗 诪讬讜砖讘 诇驻讬 讚讘专讬 讛转讜住' 讚讛讻讗 诪讬讬专讬 讘讗讚诐 砖注讬拽专 讗讜诪谞讜转讜 讘拽专拽注 讜诇讻讱 谞住诪讻讜 讗诇讜 讛诪讗诪专讬诐 诇讻讗谉 讜拽"诇:


砖讻诇 讛注讜住拽 讘讘谞讬谉 诪转诪住讻谉 讻讜' 谞拽讟 讛讗讬 诇讬砖谞讗 注"驻 诪"砖 驻"拽 讚住讜讟讛 注专讬 诪住讻谞讜转 讚讗诪专 诪专 讻诇 讛注讜住拽 讘讘谞讬谉 诪转诪住讻谉 讜讗诪专 诪专 讛讬讬谞讜 讛讻讗 讜拽"诇:


讗讬谉 驻讜专注谞讜转 讻讜' 砖谞讗诪专 讛讻专转讬 讙讜讬诐 讜讙讜' 诇驻讬 讚诇注讬诇 诪讬谞讬讛 住讬驻专 讘转讜注讘讜转 讬专讜砖诇诐 讛讜讬 讙讜' 讛注讬专 讛讬讜谞讛 诇讗 砖诪注讛 讘拽讜诇 讙讜' 讜讛驻住讬拽 讘注谞讬谉 讛讻专转讬 讙讜讬诐 谞砖诪讜 讙讜' 专"诇 讘砖讘讬诇 转讜注讘讜转诐 讜注讜谞讱 讛讻专转讬 注讜讘讚讬 讻讜讻讘讬诐 讻讜' 砖转专讗讜 讗讜转讬 讙讜' 讜拽"诇:


专讞诪谞讗 诇讬爪诇谉 诪诪讬讚讬 讚拽砖讛 诪诪讜转讗 讻讜' 讜讗砖讻讞 讜诪讜爪讗 讗谞讬 诪专 诪诪讜转 讙讜' 诇驻讬 注谞讬谞讜 砖诪讚讘专 讘讗"讗 讗砖专 讛讬讗 诪爪讜讚讬诐 讜讙讜' 讗讘诇 讗讬谉 讘讜 讟注诐 诇讛讬讜转 诪专 诪诪讜转 讬讜转专 诪砖讗专 注讘讬专讜转 讜注"讻 讚专砖讜讛讜 讘讗砖讛 专注讛 砖诪爪讬专讛 讗转 讗讬砖讛 注讚 砖讗讜诪专 讟讜讘 诪讜转讬 诪讞讬讬:


诇诪讚讜 诇砖讜谞诐 讚讘专 砖拽专 讛注讜讛 讙讜' 专"诇 讙诐 讻讬 讛讻讗 砖专讗讜讬 诇讜诪专 诇讻讘讜讚 讗讘讬讜 砖拽专 诪"诪 讻讚讬 砖诇讗 讬专讙讬诇 讛讗讚诐 讘讻讱 诇讗 讬讗诪专 砖拽专 讙诐 讘诪拽讜诐 讛讝讛 讜讛讬讬谞讜 讚讻转讬讘 诇诪讚讜 诇砖讜谞诐 讜讙讜' 讗诪专 注诇 讗讜转讜 讚讜专 讛专注 讗讞专 砖谞诇讗讜 讜诇讗 讛讬讛 讘讬讚诐 诇讜诪专 砖拽专 讘诪拽讜诐 讛注讜讛 讜讗讬谞讜 讬砖专 诇诪讚讜 诇砖讜谞诐 讚讘专 砖拽专 讻讚讬 诇讛专讙讬诇 注爪诪诐 讘讻讱:


讚讬讬谞讜 砖诪讙讚诇讜转 讻讜' 讜诪爪讬诇讜转 讗讜转谞讜 诪谉 讛讞讟讗 驻专砖"讬 讛专讛讜专 注讘讬专讛 注讻"诇 谞拽讟 讛专讛讜专 注讘讬专讛 讘诪拽讜诐 注讘讬专讛 讙讜驻讛 诇驻讬 砖讛专讛讜专 拽砖讛 诪注讘讬专讛 讻讚讗诪专讬谞谉 讘讬讜诪讗 讙诐 砖讗讬谉 讗讚诐 谞讬爪讜诇 诪讛专讛讜专 注讘讬专讛 讘讻诇 讬讜诐 讻讚讗诪专讬' 驻专拽 讙讟 驻砖讜讟 讜讚拽讗诪专 诇拽诪谉 注讜谞讜转讬讜 诪转驻拽拽讬诐 讛讬讬谞讜 谞诪讬 注讜谉 讛专讛讜专 注讘讬专讛 砖讛讬讛 诇讜 注讚 讛讬讜诐 讜拽"诇:





讞讻诪转 砖诇诪讛

讙诪' 专讜转 讛诪讜讗讘讬讛 讻讜'. 谞"讘 谞"诇 注"讚 讛讻讜讜谞讛 讗驻讬诇讜 讗讜转谉 砖讛讝讻专转讬 诇讘讗 讘拽讛诇 讘谞讬诐 讗诪爪讗 讛讬转专 注"讬 注诪讜谞讬 讜诇讗 注诪讜谞讬转 讻讜' 讻讚讬 砖讬讛讬讜 讻诇 讛诪砖驻讞讜转 砖讘注讬诇诐 谞讘专讻讬诐 讜谞讚讘拽讬诐 讘讱 讜讚讜"拽:


专砖"讬 讘讚"讛 讞讟讬谉 讻讜住住 讘转诪讬讛 讜讻讬 讗讚诐 讗讜讻诇 讞讟讬谉 讻诪讜转 砖讛谉 讜讬诇讘砖 驻砖转谉 讻诪讜 砖讛讜讗 讻爪"诇 讜讛住"讚:


讘讚"讛 专讜转 讻讜' 讜讬讛讜砖驻讟 讚讛讜讜 爪讚讬拽讬诐 讙诪讜专讬诐 讻讜' 讻爪"诇:


讘讚"讛 诪讙谞讬' 诇讬讛 讗讗专注讗 诪砖讻讘转 讗讜转讜 注诇 讛讗专抓 诇砖诪讜专 讻诇 讛诇讬诇讛 讻爪"诇 讜讛住"讚 讜讗讞专 讻讱 爪"诇 讛讚讘讜专 诪专诪讗 诇讬讛 转讬讙专讗 讘砖讘讬诇讛 诪转拽讜讟讟 注诐 讘谞讬 讗讚诐 讜讛住"讚:


讘讚"讛 诇讗 转讝讘谉 爪"诇 讜诇讗. 讘讚"讛 讜讗注"讙 讻讜' 讜讗讬谉 诇讱 砖讻专 讘注讘讜讚转 讛拽专拽注 诇驻讬 讛砖注专 讗驻讬诇讜 讻讜' 讻爪"诇:


讘讚"讛 砖驻讬谉 驻诇讗住讟讬"专 讘诇注讝 讜讗诐 讘注诇 讻讜' 讛讚"讗:


讘讚"讛 讟注诪讛 讻讜' 砖拽专 讛讜讗 诇讱 讜讻转讬讘 讻讜' 讻爪"诇:


转讜住' 讘讚"讛 讗驻讬诇讜 住驻讬谞讜转 讻讜' 诪讻诇 讚专讬砖 讻讜' 讻爪"诇. 讜谞"讘 讜讗谞讬 讗讜诪专 讚讛讬诐 谞诪讬 讛讜讗 讘讻诇诇 讛讗专抓 讗讘诇 讗讚诪讛 诪砖诪注 诇砖讜谉 讗讚诪讜转 讜诪砖诪注 讚讛讜讗 讛讬讘砖讛 讜拽"诇:





专砖"砖

讙诪专讗 诪诇诪讚 砖讘讗 讗讚诐 注诇 讻诇 讘讛诪讛 讻讜'. 注讬' 专砖"讗 讘讞"讗 讘砖诐 讛讞讝拽讜谞讬 讚爪"诇 砖谞转注讘专讜 拽讜讚诐 诇讻谉 讻讜' (讜诇"谞 讚讗"爪 诇讝讛 讚讛讗 讗诪专讬谞谉 讘注诇诪讗 讚讘拽讜诪转谉 谞讘专讗讜 讜讘注"讝 (讻讚 讘) 讗诪专讬谞谉 讚讘转 讙' 砖谞讬诐 讗讬谞讛 谞注拽专转 讜注"砖 (诪讜 讘) 转讚"讛 讻砖谞专讘注讜) 讜讻"注 讛专砖"讗 讛讗 诪砖谞转注讘专讛 讗讬谞讛 诪拽讘诇转 讝讻专 讜讗驻讬' 注"讬 讗讚诐 (讻"谞 讚爪"诇) 讻讚诪讜讻讞 讘驻"拽 讚讘讻讜专讜转 讜谞专讗讛 砖讻讜讜谉 诇讛讗 讚讗讬转讗 砖诐 (讞 讘) 讜讛讗 拽诪砖诪砖讬 讻讜' 注"砖 讜住讜讘专 讚讛讻讜讜谞讛 讛讬讗 注诇 讛讗 讚讗专讘注讬谞讛讜 讜讘诪讞讻"转 砖讙讛 讘讝讛 讚讛讗 讗诪专讬' 讘注"讝 (讻讚) 讚诇诪讗 专讘注讬 诇讗讬诪讗 讻讬 讛讜讛 诪讬注讘专讗 讻讜' 讛讬讗 讜讜诇讚讛 谞专讘注讜 讜讘讘讻讜专讜转 专"诇 讜讛讗 拽诪砖诪砖讬 诪注爪诪谉:



砖诐 砖谞讗诪专 讜讬专讚讜 讻讜' 讗诇 讛讗专抓 讬注诪讚讜. 讻爪"诇 讜讻谉 讘专砖"讬:



砖诐 讝专注 讜诇讗 转讝讘讜谉 拽驻讜抓 讝讘讜谉 讗专注讗. 讻爪"诇:



专砖"讬 讚"讛 专讜转. 讜讬爪讗讜 诪诪谞讛 讞讝拽讬讛 讻讜'. 诇讗 讞砖讘 讗转 讬讜转诐 讗砖专 讘住讜讻讛 (诪讛 讘) 讜讘驻讬专讜砖讜 砖诐 诪讜讻讞 讚爪讚讬拽 讜注谞讬讜 讛讬讛 讬讜转专 诪砖讗专 讛诪诇讻讬诐:



专砖"讬 讚"讛 讚砖讚讬 讘讛 讻专讘讗. 讻诪讛 讚诪住讬拽 转注诇讗 诪讘讬 讻专讘讗. 讛诪爪讬讬谉 讛专讞讬拽 诪拽讜诪讜 砖讻"讛 讙诐 讘讬讜诪讗 (诪讙 讘):



专砖"讬 讚"讛 讜讗注"讙 讚讻讬 讛讚讚讬. 讜讗讬谉 诇讱 砖讻专 诇驻讬 讛砖注专. 讻爪"诇 (专砖"诇):



专砖"讬 讚"讛 讗驻讬讱 诇讛. 讜讛讜讗 讗"诇 注砖讬 讞讬诪爪讬. 讻爪"诇:





讛讙讛讜转 讬注讘"抓

讙诪' 讗驻讬壮 诪砖驻讞讜转 讛讚专讜转 讘讗讚诪讛. 谞"讘 讘讬砖讜讘 讜讘诪讚讘专:


砖诐 讜诪专诪讬 诇讬讛 转讬讙专讬. 谞"讘 注诐 讛谞讜讙注讬诐 讘谞讞诇讛:


砖诐 讛谞讬 诪讘专讻谉. 谞"讘 讜讻谉 讗诪专讜 (讘"诪 诇"讞 讗壮) 讗讚诐 专讜爪讛 讘拽讘 砖诇讜 讻讜' 讜讘讛诪拽讘诇 (砖诐 拽"讛 讗') 讚讗"诇 讞讟讬 讚讗专注讗讬 讘注讬谞讗. 讜谞"诇 诪砖讜诐 讚诪拽讬讬诐 讘讛讜 诪爪讜转 讛驻专砖转 转专讜诪讜转 讜诪注砖专讜转 讜诪讘专讱 注诇讬讛诐 讘专讻转谉. 讜注讜讚 讗驻讬壮 讘诪拽讜诐 砖讗讬谉 谞讜讛讙讬谉 转专讜诪讜转 讜诪注砖专讜转. 砖讬讬讱 讘讛讜 讘专讻讛 讚讗诪专讬谞谉 (转注谞讬转 讞: 讘"诪 诪讘.) 讛讛讜诇讱 诇诪讜讚 讗转 讙专谞讜 讗讜诪专 讬讛专"爪 砖转砖诇讞 讘专讻讛 讻讜' 讛讬讬谞讜 讚拽讗诪专 讛讻讗 讛谞讬 诪讘专讻谉:


砖诐 谞讞转 讚专讙讗 谞住讘 讗转转讗. 谞"讘 讚讗诪专讬谞谉 (拽讚讜砖讬谉 诪"讟 讗') 诪住谞讗 讚专讘 诪讻专注讗讬 诇讗 讘注讬谞讗:


砖诐 专讘 讛讜讛 诪驻讟专 诪专"讞 讗"诇 讻讜' 谞"讘 诪砖讜诐 讚讘注诇 讛谞住讬讜谉 讛讜讛. 讜诇讗 讗讛谞讬讗 诇讬讛 爪诇讜转讬讛 讗注"讙 讚讗讛谞讬讗 诇爪讬讘讜专讗 讻讚讗讬转讗 讘讛驻讜注诇讬诐 (驻讛:) 讛转诐 讝讻讜转 讛专讘讬诐 诪住讬讬注讛 讛谉 讗诇 讻讘讬专 讜诇讗 讬诪讗住 (注讬壮 讘专讻讜转 讞' 讗') 讗讘诇 讗驻讬壮 诇讚讬讚讬诐 诇讗 讗讛谞讬 讝讻讜转讬讛 讻讚讗诪专讬谞谉 驻讻"讛 (讞讜诇讬谉 驻"讛 讘' 讜注"砖 驻"讜 讗壮 讗壮 讻讬 诪讛谞讬讗 讻讜') 讚谞驻诇 诇讬讛 讬讗谞讬讘讗 讘讻转谞讬讛. 讜讛"谞 诇讗 讗讛谞讬 诇讙讘讬讛 讚专讘 讘状讗. 讻讬 讛壮 爪讚讬拽 讬讘讞谉:


转讚"讛 砖讗讬谉. 讜讙诐 诇爪讜专谉 诪讝讜谞讜转讬讜. 谞"讘 讚讗诇"讛 讛讜状诇 讞讬讬讜 转诇讜讬诐 诪谞讙讚 讻讚诇拽诪谉 (注"讘 讚专砖讬谞谉 诪拽专讗 谞转谞谞讬 讛壮 讻讜壮 讝讛 砖诪讝讜谞讜转讬讜 讻讜' 讗讱 讘诪谞讞讜转 拽"讙 讘壮 讚专砖讬谞谉 诪拽专讗 讜讛讬讜 讞讬讬讱 转诇讜讗讬诐 讻讜壮 讝讛 讛诇讜拽讞 转讘讜讗讛 讻讜壮 讜注专砖"讬 砖诐):





讘谉 讬讛讜讬讚注

注指诇指讬讜 讛址讻旨指转讜旨讘 讗讜止诪值专: "讗指讝 转旨执拽职专指讗 讜址讛' 讬址注植谞侄讛, 转旨职砖讈址讜旨址注 讜职讬止讗诪址专: 讛执谞旨值谞执讬". 谞专讗讛 诇讬 讘住"讚 诪讚讛 讻谞讙讚 诪讚讛 讛讜讗 注讜砖讛 诇拽专讜讘讬诐 讛转拽专讘讜转 讬讜转专 讗讝 转讛讬讛 注谞讬讬转讜 拽专讜讘讛 诇转驻诇转讜 砖诇讗 讬讗诪专 讛' 讛谞讬讞讜 诇讜 注讚 砖讬转诪拽诪拽 讗诇讗 讻讛讗 讚讗诪专讜 (转注谞讬转 讻讛:) 讛讬讻讬 讚诪讬 砖讘讞 爪讘讜专 讗诪专 诪砖讬讘 讛专讜讞 讜谞砖讬讘 讝讬拽讗 诪讜专讬讚 讛讙砖诐 讜讗转讬 诪讟专讗 讻谉 讻讗谉 (讬砖注讬讛 谞讞, 讟) '讗指讝 转旨执拽职专指讗 讜址讛' 讬址注植谞侄讛' 转讻祝 讜诪讬讚.



讻旨指诇 (讗讚诐) 讬职讛讜旨讚执讬 砖讈侄讗值讬谉 诇讜止 讗执砖旨讈指讛, 讗值讬谞讜止 讗指讚指诐. 谞专讗讛 诇讬 讘住"讚 讛讟注诐 讻讬 讗讜转 讗诇志祝 讚讗讚诐 爪讜专转讜 讬讜志讚 诇诪注诇讛 专诪讝 诇讝专注 讛讗讘 讜讬讜志讚 诇诪讟讛 专诪讝 诇讝专注 讛讗诐 讜讗志讜 讘讗诪爪注 专诪讝 诇讙讜祝 讛讜诇讚 讛谞讜爪专 诪砖谞讬 讛讝专注讜转 讗诇讜 讜谞砖讗专 讗讜转讬讜转 讚诐 [44] 砖讛诐 诪住驻专 讗志讘 讗志诐 [44] 诇讜诪专 讛讝专注讜转 讛专诪讜讝讬诐 讘爪讬讜专 讛讗诇志祝 讛诐 砖诇 讗讘 讜砖诇 讗诐 讜讗诐 讻谉 讝讛 砖讗讬谉 诇讜 讗砖讛 砖诪诪谞讛 讬讛讬讛 讝讛 讛专诪讝 砖诇 讛转讜诇讚讛 讛谞专诪讝 讘讗讜转讬讜转 讗讚诐 讗讬谉 讝讛 谞拽专讗 讗讚诐.



讻旨指诇 砖讈侄讗值讬谉 诇讜止 拽址专职拽址注, 讗值讬谞讜止 讗指讚指诐. 谞专讗讛 诇讬 讘住"讚 注诇 驻讬 诪讛 砖讗诪专 专讘讬谞讜 讛讗专"讬 讝"诇 讻讬 讛拽讚讜砖 讘专讜讱 讛讜讗 拽专讗 诇讬讞讝拽讗诇 讛谞讘讬讗 注"讛 '讘侄旨谉 讗指讚指诐' (讬讞讝拽讗诇 讘, 讗) 诪驻谞讬 砖讛讬讛 讘讞讬谞转 拽讬谉 砖讛讬讛 讘讻讜专 砖诇 讗讚诐 讛专讗砖讜谉 讜讬讚讜注 讻讬 拽讬谉 讜讛讘诇 讞诇拽讜 讛注讜诇诐 拽讬谉 诇拽讞 讛拽专拽注 讜讛讘诇 讛诪讟诇讟诇讬谉 讜诇讻谉 诪讬 砖讗讬谉 诇讜 拽专拽注 讗讬谞讜 诪住讜讙 拽讬谉 砖谞讗诪专 讘讜 '讘谉 讗讚诐' 讜诇讻谉 讗讬谞讜 谞拽专讗 讗讚诐.
讜注讜讚 专诪讝 诇驻讬 讚专讻讜 诪讬 砖讗讬谉 诇讜 拽专拽注 专讜爪讛 诇讜诪专 讗讬谉 诇讜 讘讬专讜专 谞讬爪讜爪讬 拽讚讜砖讛 诪谉 讛拽专拽注 砖讛讜讗 讛讚讜诪诐 讜讛讜讗 讘讬专讜专 专讗砖讜谉 诪谉 讘讬专讜专讬 讛讚爪讞"诐 [讛讚讜诪诐, 爪讜诪讞, 讞讬, 诪讚讘专] 讗讬谞讜 讗讚诐 讻讬 谞拽专讗 讗讚诐 诇专诪讜讝 砖讞讬讬讘 诇讘专专 诪专讗砖讬转 讛讘讬专讜专讬诐 砖讛讜讗 讘讬专讜专 讛讗讚诪讛.



(讘专讗砖讬转 讘, 讬讞) "讗侄注直砖讉侄讛 诇讜止 注值讝侄专 讻旨职谞侄讙职讚旨讜止"? 讝指讻指讛, 注讜止讝址专职转旨讜止, 诇止讗 讝指讻指讛, 讻旨职谞侄讙职讚旨讜止. 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 '讗执砖旨讈指讛 专指注指讛 爪指专址注址转 诇职讘址注职诇指讛旨' 讜讛谞讛 讻谞讙讚 讗讜转讬讜转 注讝专 讬砖 讗讜转讬讜转 砖驻讞 砖讛讜讗 诇砖讜谉 爪专注转 讚讻转讬讘 (讬砖注讬讛讜 讙, 讬讝) 讜职砖执讉驻址旨讞 讗植讚止谞指志讬 拽指讚职拽止讚 讘职旨谞讜止转 爪执讬旨讜止谉, 讜讗诪专讜 讘讙诪专讗 (诪讙讬诇讛 讬讘:) 诪诇诪讚 砖驻专讞讛 讘讛诐 爪专注转. 讜讝讛讜 砖谞讗诪专 '讝讻讛' 注讝专 '诇讗 讝讻讛' 讗讝 讬转拽讬讬诐 讘讛 诪砖诪注讜转 讗讜转讬讜转 砖讛诐 讻谞讙讚讜 砖诇 注讝专 讻讬 讻谞讙讚 注讝专 讬砖 砖驻讞 砖讛讜讗 诇砖讜谉 爪专注转 砖转讛讬讛 爪专注转 诇讘注诇讛.



讝指讻指讛, 讻旨职谞侄讙职讚旨讜止. 诇止讗 讝指讻指讛, 诪职谞址讙旨址讚职转旨讜止 (讘专讗砖讬转 讘, 讬讞). 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (讘讘讗 诪爪讬注讗 谞讟.) 讗转转讱 讙讜爪讛 讙讞讬谉 讜诇讞讜砖 诇讛, 讜驻讬专砖谞讜 讙讜爪讛 专讜爪讛 诇讜诪专 砖驻诇讛 砖转专讗讛 注爪诪讛 砖驻诇讛 诪诪讱 讗讝 讝讜 讛讬讗 讗砖讛 讟讜讘讛 讙讞讬谉 讜诇讞讜砖 诇讛 诇讙诇讜转 诇讛 谞住转专讬讱 讜诇讘拽砖 诪诪谞讛 注爪讛 讟讜讘讛 讻讬 讟讜讘讛 讛讬讗.
讜讛谞讛 谞讜讚注 讚讗爪讘注讜转 专讜诪讝讬诐 诇讙讜驻讬诐 讜讗爪讘注 讛谞拽专讗 讘止旨讛侄谉 讘诇砖讜谉 转讜专讛 (讜讬拽专讗 讬讚, 讬讝) 讛讜讗 讙讜祝 砖驻诇 诪讻诇 讙讜驻讬 讛讗爪讘注讜转 讻讬 拽爪专 讛讜讗 讜讛讗砖讛 专讗讜讬 诇讛 砖转讞砖讜讘 注爪诪讛 砖驻诇讛 诪谉 讛讗讬砖 讻诪讜 讘止旨讛侄谉 讝讛 砖讛讜讗 砖驻诇 诪讻诇 讛讗爪讘注讜转 讜讗讝 讝讜 谞拽专讗转 讗砖讛 讟讜讘讛 讜讝讛讜 砖讗诪专 讝指讻指讛 讻旨职谞侄讙职讚旨讜止 专讜爪讛 诇讜诪专 砖转讛讬讛 砖驻诇讛 讻砖驻诇讜转 讗爪讘注 讘讛谉 讛专诪讜讝 谞讙讚 砖诐 讗讚诐 诇止讗 讝指讻指讛 诪职谞址讙旨址讚职转旨讜止.
讗讜 讬讜讘谉 讝指讻指讛 讻旨职谞侄讙职讚旨讜止 专讜爪讛 诇讜诪专 砖驻诇讛 讻谞讙讚 诪住驻专 砖诐 讗讚诐 砖讛讜讗 诪住驻专 诪"讛 砖讛讜讗 诇砖讜谉 诪讬注讜讟 讜讛砖驻诇讛 讻诪讜 讜职谞址讞职谞讜旨 诪指讛 (砖诪讜转 讟讝, 讝) 诇止讗 讝指讻指讛 砖转转讙讗讛 注诇讬讜 讜讘讝讛 转讛讬讛 诪职谞址讙旨址讚职转旨讜止.



讘旨址诪旨指讛 讗执砖旨讈指讛 注讜止讝址专职转旨讜止 诇指讗指讚指诐? 讗指诪址专 诇讜止: 讗指讚指诐 诪值讘执讬讗 讞执讟旨执讬谉, 讞执讟旨执讬谉 讻旨讜止住值住? 驻旨执砖讈职转旨指谉, 驻旨执砖讈职转旨指谉 诇讜止讘值砖讈? 诇止讗 谞执诪职爪值讗转 诪职讗执讬专指讛 注值讬谞指讬讜, 讜旨诪址注植诪执讬讚指转讜止 注址诇 专址讙职诇指讬讜? (讘专讗砖讬转 讘, 讬讞). 讛拽砖讛 讛专讘 讬讚 讬讜住祝 讝"诇 讘驻专砖转 讞讬讬 砖专讛 讜讻讬 转砖讜讘讛 讝讜 讚讞讟讬诐 讜驻砖转谉 讛讬转讛 谞注诇诪转 诪谉 专讘讬 讬讜住讬 讜诇讗 讛砖讬讙讛 诪讚注转讜 注讚 砖讗诪专 诇讜 注转讛? 讜注讜讚 诇诪讛 谞拽讬讟 讞讟讬诐 讜驻砖转谉 讜讻讬 讛讗讬砖 砖诇讜拽讞 讞讟讬诐 诇讘讬转 讛专讞讬讬诐 讜拽讜谞讛 讘讙讚 驻砖转谉 砖讻讘专 注砖讜讬 讜诪转讜拽谉 诇讗 注讜讝专转讜 讘讚讘专讬诐 讗讞专讬诐? 讜注讜讚 诪讗讬 诪住讬讬诐 '诪讗讬专讛 讗转 注讬谞讬讜 讜诪注诪讬讚转讜 注诇 专讙诇讬讜' 讚诪讛 砖讬讬讻讜转 讬砖 诇讛讗专转 注讬谞讬诐 讜讛注诪讚转讜 注诇 专讙诇讬讜 讘讞讟讬诐 讜驻砖转谉? 注讬讬谉 砖诐. 讜讛专讘 讛谞讝讻专 谞讚讞拽 讘讬砖讜讘 讚拽讚讜拽讬诐 讗诇讜 讜讘讘讬讗讜专 讚讘专讬 讛诪讗诪专 讛讝讛.
讜讗谞讗 注讘讚讗 讗拽讞 讚讘专 讗讞讚 诪讚讘专讬讜 砖讻转讘 讚拽讬讬诪讗 诇谉 (诪砖谞讛 砖讘转 讘, 讙) 讻指旨诇 讛址讬旨讜止爪值讗 诪执谉 讛指注值抓 讗值讬谉 诪址讚职诇执讬拽执讬谉 讘旨讜止止 讗侄诇指旨讗 驻执砖职讈转指谉, 谞诪爪讗 讛驻砖转谉 讬爪诇讞 诇诪诇讗讻讛 砖诇 讛讚诇拽转 谞专 砖讘转 注讬讬谉 砖诐. 讜注讜讚 谞拽讚讬诐 诪讛 砖讗诪专讜 专讘讜转讬谞讜 讝"诇 (砖讘转 诇讘:) 讘注讘讜专 诪爪讜转 讞诇讛 谞讻住讬讜 砖诇 讗讚诐 诪转讘专讻讬谉 讚讻转讬讘 讘讛驻专砖转 讞诇讛 诇职讛指谞执讬讞址 讘职旨专指讻指讛 讗侄诇 讘值旨讬转侄讱指 (讬讞讝拽讗诇 诪讚, 诇) 讜讬讚讜注 讚讗讜砖专 注讜诇诐 讛讝讛 砖讛讗讚诐 专讜讚祝 诇讛砖讬讙讜 讜爪专讬讱 讗诇讬讜 讛讜讗 '讘谞讬 讞讬讬 诪讝讜谞讬'
讜谞专讗讛 讚专讘讬 讬讜住讬 诪驻专砖 注讜止讝址专职转旨讜止 注诇 讗讜砖专 注讜诇诐 讛讝讛 讛诪砖讜讘讞 砖讛讜讗 注谞讬谉 讘谞讬诐 讜注谞讬谉 诪讝讜谞讜转 讚诇讗 谞讬讞讗 诇讬讛 诇驻专砖 讛注讝专 讘注谞讬谉 砖讬诪讜砖 讚诪爪讬 诇诪注讘讚 讟驻讬 注诇 讬讚讬 注讘讚讬诐 讜砖驻讞讜转 讜诪砖专转讬诐. 讜诇讻谉 砖讜讗诇 讘旨址诪旨指讛 注讜止讝址专职转旨讜止 讘讗讜砖专 讝讛 讚讗诐 注诇 讬讚讬 讝讻讜转 砖诇 诪爪讜讛 讜讻讬 讛讬讗 讬砖 诇讛 诪爪讜转 讬讜转专 诪诪谞讜? 讗讚专讘讛 讛讝讻专 讬砖 诇讜 讬讜转专 砖讛诐 诪爪讜讜转 注砖讛 砖讛讝诪谉 讙专诪讗 讚谞砖讬诐 驻讟讜专讜转 讜讗诐 讻谉 讘诪讛 注讜讝专转讜 讘注谞讬讬谞讬诐 讗诇讜?
讜讛砖讬讘 诇讜 讗诇讬讛讜 讝讻讜专 诇讟讜讘 砖注讜讝专转讜 讘讝讻讜转 砖转讬 诪爪讜转 讛谞诪爪讗讬诐 讘讬讚讛 讜诇讗 讘讬讚 讘注诇讛 讜讛诐 讛讗讞转 讛讬讗 诪爪讜转 讞诇讛 讚讻转讬讘 讘讛 (讬讞讝拽讗诇 诪讚, 诇) 诇职讛指谞执讬讞址 讘职旨专指讻指讛 讗侄诇 讘值旨讬转侄讱指 讜注诇 讝讛 讗诪专 诇讜 讞讟讬诐 讛讜讗 讻讜住诐 讗诇讗 讚诪讘讬讗 讞讟讬诐 诇讘讬转 讗爪诇 讗砖转讜 砖转注砖诐 诇讞诐 讜转驻专讬砖 讞诇讛 诪诪讬诇讗 讜讗讝 讘诪爪讜讛 讝讜 砖诇 讞诇讛 注讜讝专转讜 讘讗讜砖专 注讜诇诐 讛讝讛 砖诇 诪讝讜谉 讻诪讜 砖谞讗诪专 诇职讛指谞执讬讞址 讘职旨专指讻指讛 讗侄诇 讘值旨讬转侄讱指 讜注讜讚 驻砖转谉 诇讜讘砖 讗诇讗 砖诪讘讬讗 驻砖转谉 诇讗砖转讜 讜讛讬讗 诪转拽谞转 讗讜转讜 讜讗讝 诪诪讬诇讗 诪讝讛 讛驻砖转谉 注讜砖讛 驻转讬诇讜转 诇谞讬专讜转 砖讘转 砖讛讜讗 诪诪讛 砖讬讜爪讗 诪住专拽转 讛驻砖转谉 讜砖讬讜专讬谉 讛谞讘讚诇讬诐 诪谉 讛诪住专拽 砖讛诐 讬爪诇讞讜 诇讛讚诇拽转 谞专讜转 砖讘转 讻诪讜 砖讗诪专讜 讘诪砖谞讛 '讻指旨诇 讛址讬旨讜止爪值讗 诪执谉 讛指注值抓 讗值讬谉 诪址讚职诇执讬拽执讬谉 讘旨讜止止 讗侄诇指旨讗 驻执砖职讈转指谉' 讜讘讝讛 注讜讝专转讜 讘讗讜砖专 讛讘谞讬诐 讻讬 讛讚诇拽转 谞专讜转 砖讘转 诪住讜讙诇转 诇讝讻讬讬转 讘谞讬诐 讟讜讘讬诐 讻讬讚讜注.
讜注诇 讻谉 住讬讬诐 讘讚讘专讬讜 讜讗诪专 谞执诪职爪值讗转 诪职讗执讬专指讛 讗侄转 注值讬谞指讬讜 讜旨诪址注植诪执讬讚指转讜止 注址诇 专址讙职诇指讬讜 讜讛讬讗 讻讬 讛讘谞讬诐 谞拽专讗讬诐 注讬谞讬诐 砖诇 讗讘讬讛诐 讻讬 讛讝专注 谞诪砖讱 讻讜讞讜 诪谉 讗讜专 注讬谞讬诐 讜诇讻谉 讛转砖诪讬砖 诪讻讞讬砖 讗讜专 注讬谞讬讜 砖诇 讗讚诐 讜讻谞讝讻专 讘住驻专 讛诇拽讜讟讬诐 驻专砖转 讘专讗砖讬转 讘驻住讜拽 讜职谞止讞址 诪指爪指讗 讞值谉 讘职旨注值讬谞值讬 讛殖' (讘专讗砖讬转 讜, 讞). 讜讘讝讛 驻讬专砖转讬 讛讟注诐 砖讛讗讘 拽讜专讗 讗转 讘谞讜 讗讜专 注讬谞讬 讜诇讻谉 讻讗谉 讻谞讙讚 讗讜转讜 讛注讝专 讛谞讜讙注 诇讘谞讬诐 讛谞专诪讝 讘驻砖转谉 讻讗诪讜专 谞拽讬讟 诪讗讬专讛 讗转 注讬谞讬讜 讜讻谞讙讚 讛注讝专 讛诪讙讬注 诇诪讝讜谉 讜诪诪讜谉 砖专诪讝讜 讘讞讟讬诐 讻讗诪讜专 谞拽讬讟 诪注诪讬讚转讜 注诇 专讙诇讬讜 讻诪讜 砖讗诪专讜 专讘讜转讬谞讜 讝"诇 (驻住讞讬诐 拽讬讟.) 注诇 驻住讜拽 (讚讘专讬诐 讬讗 , 讜) 讻指旨诇 讛址讬职拽讜旨诐 讗植砖侄讈专 讘职旨专址讙职诇值讬讛侄诐 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜.



(讘专讗砖讬转 讘, 讻讙) "讝止讗转 讛址驻旨址注址诐 注侄爪侄诐 诪值注植爪指诪址讬 讜旨讘指砖讉指专 诪执讘旨职砖讉指专执讬", 诪职诇址诪旨值讚, 砖讈侄讘旨指讗 讗指讚指诐 注址诇 讻旨指诇 讘旨职讛值诪指讛 讜职讞址讬旨指讛, 讜职诇止讗 谞执转职拽指专职专指讛 讚旨址注职转旨讜止, 注址讚 砖讈侄讘旨指讗 注址诇 讞址讜旨指讛. 讛谞讛 砖讙讙讛 讙讚讜诇讛 讛讬转讛 讘讬讚 讛专讘 讞讝拽讜谞讬 讝"诇 讜讚注诪讬讛 砖讛讘讬谞讜 讻讜谞转 讛诪讗诪专 讛讝讛 讻驻砖讜讟讜 诪诪砖 砖讘讗 讞住 讜砖诇讜诐 讘讬讗讛 诪诪砖 注诇 讻诇 讘讛诪讛 讜讞讬讛, 讜讞诇讬诇讛 诇讜诪专 注诇 讗讜转讜 爪讚讬拽 讬爪讬专 讻驻讬讜 砖诇 讛拽讚讜砖 讘专讜讱 讛讜讗 讗砖专 讛诪诇讗讻讬诐 专注讚讜 诪诪谞讜 砖讬讘讗 注诇 讻诇 讘讛诪讜转 讜讞讬讜转 拽讜讚诐 砖讘讗 注诇 讞讜讛! 讜诪讛 砖讻转讘 诪讛专砖"讗 讝"诇 讘砖诐 讘注诇 讛谞爪讞讜谉 砖讗讬谉 讝讛 讻诪砖诪注讜 讜讻讜' 注讬讬谉 砖诐, 讗讱 讗讬谉 诪讬讜砖讘 讛诪讗诪专 讛讬讟讘 讘讻讱.
讘专诐 诇讚讬讚讬 讬砖讜讘 讛诪讗诪专 讛讜讗 讻讱 讻讬讜谉 砖专讗讛 砖讘讻诇 诪讬谉 讬砖 讝讻专 讜谞拽讘讛 讛讘讬谉 讘讞讻诪转讜 砖谞注砖讜 讻讱 讻讚讬 砖讬讛讬讛 谞讜诇讚 诪谉 讝讜讜讙 讝讻专 讜谞拽讘讛 讘专讬讛 讗讞专转 讻诪讜转诐 讗讱 讛讜讗 讘讗 讜谞讻谞住 讘讞拽讬专讛 讗讞转 讙讚讜诇讛 讗讬讱 诪讚讘讜拽 讙讜驻讗 讘讙讜驻讗 讬爪讗 讘专讬讛 讞讚砖讛 砖诇诪讛? 讻讬 讛讜讗 专讗讛 讘注讬谞讬讜 讘讘讛诪讜转 讜讞讬讜转 砖讛讝讻专 讜讛谞拽讘讛 讚讘拽讬谉 讝讛 讘讝讛 讙讜驻讗 讘讙讜驻讗 讜讛讝专注 砖诇 砖谞讬讛诐 诇讗 专讗讛 讜诇讗 讬讚注 讜诇讗 讛讻讬专 讘讜 讻讬 讛讛讝专注讛 讛讬讗 讘讗转讻住讬讬讗 讜诇讻谉 诇讗 谞转拽专专讛 讚注转讜 讘讚讘专 讝讛 讗讬讱 讬爪讗 诪讚讘讜拽 讙讜驻讗 讘讙讜驻讗 讘诇讘讚 讘专讬讛 讞讚砖讛? 讜讗祝 注诇 驻讬 砖讞讻诐 讙讚讜诇 讛讬讛 注诐 讻诇 讝讛 讻讬讜谉 砖注讚讬讬谉 诇讗 讗讻诇 诪注抓 讛讚注转 讟讜讘 讜专注 诇讗 讛讬讛 诇讜 讛砖讙讛 讜讬讚讬注讛 讜讛讬讻专 讘讚讘专讬诐 讗诇讜 砖讛诐 砖讬讬讻讬诐 诇讘讬讗讛 讜转讗讜转 讛诪砖讙诇 诪讗讞专 砖诇讗 谞讬住讛 讘注爪诪讜 讜讛讬讛 诪讞砖讘 讗讜驻谞讬诐 诇讬讬砖讘 讚注转讜 讘讞拽讬专讛 讝讜 讜诇讗 讛讬转讛 讚注转讜 诪转拽专专转 讘讛诐 注讚 砖讘讗 注诇 讞讜讛 讗砖转讜 讜讬讚注 讗砖专 讘讚讘拽讜转 讙讜驻讗 讘讙讜驻讗 讬讛讬讛 讛讝专注转 讝专注, 谞转拽专专讛 讚注转讜 诇讛讘讬谉 讻讬 诪谉 讛讛讝专注讛 讬讜爪讗 讛讜诇讚 讘专讬讛 讞讚砖讛 砖诇诐 讻诪讜 讛诪讝专讬注 讜讗讬谉 讝讛 讚讘拽讜转 讙讜驻讗 讘讙讜驻讗 讘诇讘讚! 讜诇驻讬 讝讛 诪讛 砖讗诪专 '讘旨指讗 讗指讚指诐 注址诇 讻旨指诇 讘旨职讛值诪指讛 讜职讞址讬旨指讛' 讛讬讬谞讜 讘讗 讘讞拽讬专讛 讜注讬讜谉 诇讚注转 讛讜讜讬讬转 讛转讜诇讚讛 诪讛 讛讬讗? 讜讗讬讱 转讛讬讛? 讜讻讬讜爪讗 讘讝讛 讛诇砖讜谉 讗讬讻讗 讘转诇诪讜讚讗.



注植转执讬讚执讬谉 讻旨指诇 讘旨址注植诇值讬 讗只诪旨指谞执讬旨讜止转 砖讈侄讬旨址注址诪职讚讜旨 注址诇 讛址拽旨址专职拽址注, 砖讈侄谞旨侄讗直诪址专: (讬讞讝拽讗诇 讻讝, 讻讟) "讜职讬指专职讚讜旨 诪值讗殖谞执讬旨讜止转值讬讛侄诐 讻旨止诇 转旨止驻职砖讉值讬 诪指砖讈讜止讟 诪址诇旨指讞执讬诐, 讻旨止诇 讞止讘职诇值讬 讛址讬旨指诐 讗侄诇 讛指讗指专侄抓 讬址注植诪止讚讜旨". 谞专讗讛 诇讬 讘住"讚 讛讻讜谞讛 讻讬 诪爪讬谞讜 砖讛住驻谞讬诐 讜讻诇 讛注讜住拽讬诐 讘讬专讬讚转 讛讬诐 拽专讬 讛讻转讜讘 诇注住拽讬诐 讗诇讜 讘砖诐 诪诇讗讻讛 讚讻转讬讘 (转讛诇讬诐 拽讝, 讻讙) 讬讜止专职讚值讬 讛址讬指旨诐 讘指旨讗殖谞执讬旨讜止转 注止砖值讉讬 诪职诇指讗讻指讛 讘职旨诪址讬执诐 专址讘执旨讬诐, 谞诪爪讗 注住拽 讝讛 砖诇 讬讜专讚讬 讛讬诐 讘注诇讬 诪砖讜讟 讜诪诇讞讬诐 讛讜讗 讗讜诪谞讜转 讜讚专砖 专讘讬 讗诇注讝专 讘专讜讞 拽讚砖讜 注诇 讝诪谉 讝讛 砖专讜讘 诪诇讗讻讛 讝讜 砖诇 讬专讬讚讛 诇讬诐 谞注砖讬转 讘讬讘砖讛 注诇 讛拽专拽注 讜讛讜讗 讛讬诇讜讱 诪住讬诇转 讛讘专讝诇 讛谞拽专讗 砖诪谞讚驻讬"专 讻讬 专讜讘 讛诪讛诇讱 诪注讬专 诇注讬专 讜诪诪讚讬谞讛 诇诪讚讬谞讛 讜诪诪拽讜诐 诇诪拽讜诐 谞注转拽 诪谉 讛讬诐 讜谞注砖讛 讘讬讘砖讛 注诇 讬讚讬 诪诇讗讻讛 讝讜 砖诇 砖诪谞讚驻讬"专 讜诇讝讛 讗诪专 '注植转执讬讚执讬谉 讻旨指诇 讘旨址注植诇值讬 讗只诪旨指谞执讬旨讜止转 砖讈侄讬旨址注址诪职讚讜旨 注址诇 讛址拽旨址专职拽址注' 讗讬讬专讬 讘讘注诇讬 讗诪谞讬讜转 砖诇 讬专讬讚转 讛讬诐 讚讗诪专 注诇讬讛 讛讻转讜讘 注止砖值讉讬 诪职诇指讗讻指讛 讘职旨诪址讬执诐 专址讘执旨讬诐. 讜诇驻讬 讝讛 砖驻讬专 讚专讬砖 诇讛讻转讜讘 讻驻砖讜讟讜 讜职讬指专职讚讜旨 诪值讗殖谞执讬旨讜止转值讬讛侄诐 讻旨止诇 转旨止驻职砖讉值讬 诪指砖讈讜止讟 诪址诇旨指讞执讬诐 讻旨止诇 讞止讘职诇值讬 讛址讬旨指诐 讗侄诇 讛指讗指专侄抓 讬址注植诪止讚讜旨, 讚讗诐 拽讗讬 注诇 讗诪谞讬讜转 讚注诇诪讗 诪讗讬 讬诇讬祝 诪讛讗讬 拽专讗?
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 注转讛 讻诇 讗诪谞讜转 讚注诇诪讗 讗专讬讙讛 讜讟讞讬谞讛 讜讗驻讬讛 讜讻讬讜爪讗 讗砖专 诪拽讜讚诐 注讜砖讬诐 讗讜转诐 讘讬讚讬诐 讛谞讛 注转讛 注讜砖讬诐 讗讜转诐 注诇 讬讚讬 驻'讗讘专讬拽讗 讘讙诇讙诇讬诐 讘住讘讜讘 讛讙诇讙诇讬诐 注诇 讬讚讬 讛讗讜专 讜注住拽 砖讛讬讜 注讜住拽讬诐 讘讜 注砖专转 讗诇驻讬诐 讘谞讬 讗讚诐 注讜砖讛 注讻砖讬讜 注诇 讬讚讬 讛讙诇讙诇 诪讗诇讬讜 讻专讙注 讜谞诪爪讗 专讜讘 讛讗讜诪谞讬诐 讛诐 讘讟诇讬诐 诪诪诇讗讻转诐 讻讬 讛讗讜驻谞讬诐 讜讛讙诇讙诇讬诐 讛诪讛 注讜砖讬诐 诪诇讗讻转诐 讜诪注砖讬讛诐 诇讝讛 讗诪专 '砖讈侄讬旨址注址诪职讚讜旨 注址诇 讛址拽旨址专职拽址注' 讻诇讜诪专 讘讟诇讬诐 诪诪诇讗讻转诐 砖讗讬谉 讛注讜诇诐 谞爪专讻讬谉 诇诪诇讗讻转诐.



讝职专址注 讜职诇止讗 转旨址讝职讘旨执讬谉. 谞专讗讛 讛讜讗 讛讚讬谉 讻讬讜爪讗 讘讝讛 砖讗诐 讛讜讗 住讜讞专 讜讘讗 诇讜 住讞讜专讛 砖讬砖 讘讛 诪讬谞讬 诪讗讻诇 讗讜 诪讬谞讬 讻住讜转 砖爪专讬讱 讛讜讗 诇讘讬转讜 诪讛诐 讬拽讞 诪谉 讛住讞讜专讛 砖讘讬讚讜 讜诇讗 讬讗诪专 讗诪讻讜专 讗转 讛讻诇 讜诪讛 砖爪专讬讱 诇讘讬转讬 讗拽谞讛 诪谉 讛砖讜拽!
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讗诐 讛讬转讛 砖谞转 讘爪讜专转 讜谞转讬讬拽专讜 讛讞讟讬诐 讻驻诇讬诐 讘讬诪讬 讛讞讜专祝 讜讛讜讗 讬砖 诇讜 转讘讜讗讛 诇诪讝讜谉 砖谞讛 讛讘讗讛 讗诇 讬讗诪专 讗诪讻讜专 注转讛 讛转讘讜讗讛 讘讬讜拽专 讜讗拽谞讛 讘诪注讜转 讞讟讬诐 诇爪讜专讱 砖谞讛 讛讘讗讛 讗诇讗 讝专注 转讘讜讗讛 讝讜, 注讚 讻讗谉 讚讘专讬讜 谞专"讜.



谞职讞讜止转 讚旨址专职讙旨指讗 讜旨谞职住执讬讘 讗执转旨职转指讗, 住址拽 讚旨址专职讙旨指讗 讜旨讘职讞址专 砖讈讜止砖讈职讘执讬谞指讗. 谞专讗讛 诇驻专砖 讘住"讚 讘讝讛 诪讛 砖讗诪专 讚讜讚 讛诪诇讱 注"讛 注诇 讬讛讜谞转谉 (砖诪讜讗诇 讘' 讗, 讻讜) 谞执驻职诇职讗址转指讛 讗址讛植讘指转职讱指 诇执讬 诪值讗址讛植讘址转 谞指砖执讈讬诐, 讜讛拽讜砖讬讗 讬讚讜注讛 讚讛讜讛 诇讬讛 诇诪讬诪专 谞驻诇讗转 讗讛讘转讬 诇讱! 讜注讜讚 讛讜讛 诇讬讛 诇诪讬诪专 '讗讛讘转 专注讬诐' 讜诇诪讛 讝讻专 '讗讛讘转 谞砖讬诐'?
讜讘讝讛 谞讬讞讗 讻讬 讘转讞诇转 讛讗讛讘讛 砖讛讬转讛 讘讬谞讬讛诐 讛讬讛 讬讛讜谞转谉 讙讚讜诇 诪讚讜讚 讛诪诇讱 注"讛 讻讬 讛讬讛 讘谉 讛诪诇讱 讜讬讜专砖 讛注爪专 讜讚讜讚 讛诪诇讱 注"讛 诇讗 讛讬讛 诇讜 讗驻讬诇讜 砖专专讛 拽讟谞讛 讘注诇诪讗 讗诐 讻谉 讗讛讘转 讚讜讚 讘讗讜转讜 讝诪谉 讗讬谉 讘讛 驻诇讗 讻讬 讛讬讗 诪讻讜讜谞转 注诐 诪砖驻讟 讗讛讘转 专注讬诐 讚拽讬讬诪讗 诇谉 住址拽 讚旨址专职讙旨指讗 讘职讞址专 砖讈讜止砖讈职讘执讬谞指讗 讘专诐 讗讛讘转 讬讛讜谞转谉 注诪讜 讬砖 讘讛 驻诇讗 讚讗讬谞讛 砖讜讛 注诐 讗讛讘转 专注讬诐 讗诇讗 讚讜诪讛 诇讗讛讘转 谞砖讬诐 讚诪砖驻讟讛 讛讜讗 谞职讞讜止转 讚旨址专职讙旨指讗 谞职住执讬讘 讗执转旨职转指讗 讜诇讝讛 讗诪专 '谞执驻职诇职讗址转指讛 讗址讛植讘指转职讱指 诇执讬' 专讜爪讛 诇讜诪专 讛驻诇讗 讘讗讛讘转讱 诇讬 讜诇讗 讘讗讛讘转讬 诇讱 讻讬 讗讛讘转讱 诇讬 谞注砖讬转 诪住讜讙 '讗址讛植讘址转 谞指砖执讈讬诐' 讜诇讗 诪住讜讙 讗讛讘转 专注讬诐 讜讘讗诪转 讗谞讞谞讜 讗谞砖讬诐 讜诇讗 谞砖讬诐 讜爪专讬讻讛 诇讛讬讜转 诪住讜讙 讗讛讘转 专注讬诐.



讜讗讜诪专讜 谞职讞讜止转 讚旨址专职讙旨指讗 讜旨谞职住执讬讘 讗执转旨职转指讗. 谞专讗讛 诇讬 讘住"讚 专诪"讞 注砖讛 讛诐 专诪"讞 诪讚专讙讜转 讝讜 诇诪注诇讛 诪讝讜 讜诪爪讜转 驻专讬讛 讜专讘讬讛 讛讬讗 诪爪讜讛 专讗砖讜谞讛 砖讛讬讗 诪讚专讙讛 专讗砖讜谞讛 讜讛讗讚诐 讻砖谞讜砖讗 讗砖讛 爪专讬讱 砖转讛讬讛 讻讜谞转讜 诇拽讬讬诐 诪爪讜讛 讝讜 砖讛讬讗 讘诪讚专讙讛 讛专讗砖讜谞讛 讜诇讝讛 讗诪专 谞职讞讜止转 讚旨址专职讙旨指讗 讗讞转 砖讘专诪"讞 诪讚专讙讜转 砖诇 专诪"讞 诪爪讜转 谞职住执讬讘 讗执转旨职转指讗 砖转砖讗 讗砖讛 讘注讘讜专 讝讗转.
讗讜 讬讜讘谉 讘住"讚 讛'谞拽讘讛' [157] 诪住驻专讛 谞讝拽 [157] 讜讻诇 讝讛 拽讜讚诐 砖转谞砖讗 讗讱 讗讞专 砖转谞砖讗 谞拽专讗转 讗讛诇 砖讛讜讗 讚讘专 讟讜讘 讛诪讙讬谉 注诇 讛讗讚诐 讜讗讬谞讛 谞讝拽 讻讬 讗讞专 砖转谞砖讗 转讛讬讛 注讝专 诇讘注诇讛 砖转讛讬讛 诇讜 讞讜诪讛 讜讙诐 注诇 讬讚讛 讬讝讻讛 诇转讜专讛 讜讟讜讘讛 讜砖诇讜诐 讜注讜讚 讜注讜讚 讜讻讚讗诪专讬谞谉 诇注讬诇 讜讗讬谉 讘讛 谞讝拽.
诪讬讛讜 砖诐 讛讗讜讛诇 砖讛讜讗 讛驻讱 讛谞讝拽 讗讬谞讜 砖讜讛 讘讻诇 讛谞砖讬诐 讬砖 谞拽专讗转 讗讛诇 住转诐 讜讬砖 诪砖讜讘讞转 讘讬讜转专 砖谞拽专讗转 讗讛诇 诪讜注讚 [156]. 谞诪爪讗 讛讝讜讻讛 诇讗砖讛 讟讜讘讛 讘讬讜转专 砖谞拽专讗转 讗讛诇 诪注讚 讛谞讛 讝讗转 讞住专讛 诪住驻专 讗讞讚 诪诪住驻专 谞讝拽 砖讛讬讛 诇讛 诪讻讘专 讛谞专诪讝 讘砖诐 谞拽讘讛 讻讬 谞拽讘讛 讙讬诪讟专讬讗 谞讝拽 讜讗讛诇 诪讜注讚 讙讬诪讟专讬讗 拽谞"讜.
讜讝讛讜 砖讗诪专 谞职讞讜止转 讚旨址专职讙旨指讗 讜旨谞职住执讬讘 讗执转旨职转指讗 砖转拽讞 讗砖讛 讟讜讘讛 砖谞拽专讗转 讗讛诇 诪讜注讚 砖诪住驻专讛 讬讜专讚 讗讞讚 诪诪住驻专 谞讝拽 砖讛讬讗 诇讛 讻讘专. 讗讱 讛讞讘专 [210] 讬砖 砖讛讜讗 诪讝讬拽 讻讞专讘 讚讛讬讬谞讜 '讞讘专' 讘讛驻讜讱 讗转讜讜谉 '讞专讘' 讗讱 讗转讛 转讜住讬祝 注诇讬讜 诪住驻专 讗讞讚 讜讬讛讬讛 讛讞讘专 诪住驻专 讗专讬 [211] 砖谞诪砖诇讜 讘讜 讬砖专讗诇 诇注谞讬谉 讛转谞砖讗讜转 讚讻转讬讘 (讘诪讚讘专 讻讙, 讻讚) 讛侄谉 注指诐 讻职旨诇指讘执讬讗 讬指拽讜旨诐 讜职讻址讗植专执讬 讬执转职谞址砖指旨讉讗 讜诇讝讛 讗诪专 住址拽 讚旨址专职讙旨指讗 诪住驻专 讗讞讚 讜旨讘职讞址专 砖讈讜止砖讈职讘执讬谞指讗.
讜讘讗讜驻谉 讗讞专 谞专讗讛 诇讬 讘住"讚 谞职讞讜止转 讚旨址专职讙旨指讗 讜旨谞职住执讬讘 讗执转旨职转指讗 讻讬 讬讚讜注 讚讗讜诪专讬诐 砖执讈讬专 诇址诪址旨注植诇讜止转 讗侄砖指旨讉讗 注值讬谞址讬 讗侄诇 讛侄讛指专执讬诐 (转讛诇讬诐 拽讻讗, 讗) 讘讞讜驻讛 砖诇 讞转谉 讜讻诇讛 诪驻谞讬 讻讬 讘诪讝诪讜专 讝讛 讬砖 砖砖讛 诇砖讜谞讜转 砖诇 砖诪讬专讛 讻谞讙讚 讞讙"转 [讞住讚 讙讘讜专讛 转驻讗专转] 谞讛"讬 [谞爪讞 讛讜讚 讬住讜讚] 砖讛讞转谉 讜讛讻诇讛 爪专讬讱 诇讛诐 砖诪讬专讛 讘讬讜转专 讘砖砖 拽爪讜讜转 砖诇讛诐 诪注诇讛 讜诪讟讛 讜讗专讘注 专讜讞讜转. 讜讬讚讜注 诪讛 砖讗诪专讜 讘诪砖谞讛 讚诪讬讚讜转 驻专拽 讘' 讞诪砖讛 注砖专 诪注诇讜转 砖讬砖 讘注讝专讛 讛诐 讻谞讙讚 讞诪砖讛 注砖专讛 砖讬专 讛诪注诇讜转 砖讘转讛诇讬诐 讜谞诪爪讗 诪讝诪讜专 讗侄砖指旨讉讗 注值讬谞址讬 讗侄诇 讛侄讛指专执讬诐 讻谞讙讚 诪注诇讛 砖谞讬讛 砖讘讞诪砖讛 注砖专 诪注诇讜转 讚讬讜专讚讬诐 砖诐 诪注诇讛 讗讞转 讚讜拽讗.
讜讝讛讜 砖谞讗诪专 谞职讞讜止转 讚旨址专职讙旨指讗 专诪讝 诇诪讝诪讜专 讗侄砖指旨讉讗 注值讬谞址讬 讗侄诇 讛侄讛指专执讬诐 砖讬讜专讚讬诐 讘讜 讚专讙讗 讗讞转 讜旨谞职住执讬讘 讗执转旨职转指讗 讘讝讛 讛诪讝诪讜专 砖讗讝 讗转讛 爪专讬讱 诇砖诪讬专讛 注诇 讬讚讬 诪讝诪讜专 讝讛. 讜讗诪专 注讜讚 住址拽 讚旨址专职讙旨指讗 讘职讞址专 砖讈讜止砖讈职讘执讬谞指讗 讻讬 诪讝诪讜专 讬"讚 砖讘讟"讜 砖讬专 讛诪注诇讜转 砖讛讜讗 讻谞讙讚 诪注诇讛 讬"讚 砖讘讟"讜 诪注诇讜转 诪注讬诇讗 诇转转讗 讛讜讗 诪讝诪讜专 (转讛诇讬诐 拽诇讙, 讗) 砖执讈讬专 讛址诪址旨注植诇讜止转 诇职讚指讜执讚 讛执谞值旨讛 诪址讛 讟旨讜止讘 讜旨诪址讛 谞指旨注执讬诐 砖侄讈讘侄转 讗址讞执讬诐 讙址旨诐 讬指讞址讚 砖讛讜讗 诪讚讘专 讘讛转讞讘专讜转 讗讞讬诐 讜讛讗讚诐 爪专讬讱 砖讬拽谞讛 诇讜 讞讘专 砖转讛讬讛 讞讘专转讜 注诪讜 拽砖专 讗诪讬抓 砖诇讗 转转驻专讚 讻诪讜 讛讗讞讬诐 砖讗讬 讗驻砖专 砖讬转驻专讚讜 讝讛 诪讝讛 讚拽砖专 讛讗讞讜讛 讗讬谉 诇讜 驻讬专讜讚 讻谉 讗转讛 讘职讞址专 砖讈讜止砖讈职讘执讬谞指讗 讻讗砖专 讬讚讘专 诪讝诪讜专 讬"讚 砖讛讜讗 讻谞讙讚 讚专讙讗 讬"讚 砖诇讗 讬砖 讘爪讬讚讛 讗诇讗 专拽 诪讚专讙讛 讗讞转.



专址讘 讛植讜指讛 诪执驻职讟址专 诪值专址讘旨执讬 讞执讬旨指讗, 讗指诪址专 诇值讬讛旨: 专址讞植诪指谞指讗 诇执讬爪旨职诇指讱职 诪执诪旨执讬讚执讬 讚旨职拽指砖讈执讬 诪执诪旨讜止转指讗. 讬砖 诇讛拽砖讜转 讗诪讗讬 讘专讻讜 讘专诪讝 讜诇讗 讗诪专 诇讜 注诇 讗砖讛 专注讛 讘驻讬专讜砖? 讜谞专讗讛 诇讬 讘住"讚 讻讬讜谉 讚讛讬讛 讝讛 讘讘讬转讜 砖诇 专讘讬 讞讬讬讗 讚诪驻讟专 诪讬谞讬讛 专讘 讘讘讬转讜 讞砖 驻谉 转砖诪注 讗砖转讜 讜转拽驻讬讚 砖转讞砖讜讘 砖诪转讻讜讬谉 诇讛砖诪讬注讛 讚讘专讬诐 讗诇讜 讘注讘讜专 砖讛讬讗 拽砖讛 诪讗讚.
讜讘讝讛 谞讬讞讗 诇转专抓 讚拽讚讜拽 讗讞专 讚拽讗诪专 砖谞转拽砖讛 专讘 讘讝讛 诪讬 讗讬讻讗 诪讬讚讬 讚拽砖讛 诪诪讜转讗? 注讚 讚谞驻拽 讗讝 讚拽 讜讗砖讻讞! 讜拽砖讛 讗讬讱 诪注讬拽专讗 谞注诇诐 诪谉 专讘 驻住讜拽 诪诇讗? 讜讘讝讛 谞讬讞讗 讚转讞讬诇讛 讘注讜讚讜 注讜诪讚 转讜讱 讞讚专讜 砖诇 专讘讬 讞讬讬讗 讻砖讘专讻讜 讘讝讛 诇讗 住诇拽讗 讚注转讬讛 讚注诇 讛讗砖讛 讛讜讗 讗讜诪专! 讚拽砖讬讗 诇讬讛 诇诪讛 讚讘专 讘专诪讝 讜诇讗 讗诪专 讘驻讬专讜砖 砖讬爪诇讛讜 诪讗砖讛 专注讛? 讜讗祝 注诇 驻讬 讚专讘 讜讚讗讬 讬讚注 讚讚讘讬转讛讜 讚专讘讬 讞讬讬讗 讛讬转讛 拽砖讛 讜讛讬讛 诇讜 诇讬砖讘 讚讘专 讝讛 讻讬 讘注讘讜专讛 讚讘专 讘专诪讝, 注诐 讻诇 讝讛 诇讗 谞讬讞讗 诇讬讛 讘讛讻讬 诪驻谞讬 砖诇讗 专讗讛 讗转 讚讘讬转讛讜 讚专讘讬 讞讬讬讗 注讜诪讚转 砖诐 讜诪讛讬讻讗 转讬转讬 砖转砖诪注? 讗讱 讗讞专 讚谞驻拽 诪谉 讛讞讚专 诪爪讗讛 注讜诪讚转 砖诐 讗爪诇 讛驻转讞 讜注转讛 讛讘讬谉 讚注诇 讗砖讛 讻讜谞转讜 讘讚讘专 讝讛 讜讻讗砖专 讗诪专 讛讻转讜讘 (拽讛诇转 讝, 讻讜) 讜旨诪讜止爪侄讗 讗植谞执讬 诪址专 诪执诪指旨讜侄转 讗侄转 讛指讗执砖指旨讈讛, 讜诪讛 砖讚讘专 讘专诪讝 讛讬讬谞讜 讘砖讘讬诇 砖讬讚注 砖讗砖转讜 注讜诪讚转 讗爪诇 讛驻转讞 讚讜讚讗讬 转砖诪注 讜转拽驻讬讚 诇讞砖讜讘 讻讬 注诇讬讛 诪转讻讜讬谉 专讘讬 讞讬讬讗 诇讛砖诪讬注讛 讚讘专 讝讛 讘注讘讜专 砖讛讬转讛 拽砖讛. 讜谞专讗讛 讚讘专讻转 专讘讬 讞讬讬讗 注砖转讛 驻讬专讜转 诇专讘 讚讛讬转讛 讗砖转讜 诪爪注专转 讗讜转讜 诪转讞诇讛 讜讗讞专 讻讱 谞转拽谞讛 讜讻诪讜 砖讗诪专 专讘 诇讞讬讬讗 讘专讬讛 讗执讬注址诇职讬指讗 诇指讱职 讗执诪旨指讱职!



谞指驻址拽 讚旨址拽 讜职讗址砖讈职讻旨址讞, (拽讛诇转 讝, 讻讜) "讜旨诪讜止爪值讗 讗植谞执讬 诪址专 诪执诪旨指讜侄转 讗侄转 讛址讗执砖旨讈指讛". 谞专讗讛 诇讬 讘住"讚 讛讻讜谞讛 讗讞专 讚谞驻拽 专讘 诪谉 讗专抓 讬砖专讗诇 讜讘专讞 诇讘讘诇 讗讝 讛专讙讬砖 诇驻专砖 讚讘专讬 专讘讬 讞讬讬讗 注诇 驻讬 驻住讜拽 讝讛 讜讝讛讜 砖讗诪专 谞指驻址拽 诪谉 讗专抓 讬砖专讗诇 讜讗讝 讚旨址拽 讜职讗址砖讈职讻旨址讞 驻转专讬 诇诪讬诇转讗 讚讗 讚专讘讬 讞讬讬讗 讻讬 讘转讞诇讛 诇讗 住诇拽讗 讚注转讬讛 诇驻专砖 讚讘专讬 专讘讬 讞讬讬讗 讘讛讻讬 讬注谉 讻讬 讗诪专 诇诪讛 讘讬专讱 讗讜转讬 讘讘专讻讛 讝讜 讘诇讘讚? 讗讱 讗讞专 砖讬爪讗 诪讗专抓 讬砖专讗诇 讜讛诇讱 诇讘讘诇 讜谞砖讗 讗砖讛 砖诐 讜讛讜讜转 诪爪注专转 诇讬讛 讗讝 讗诪专 讜讚讗讬 讚专讘讬 讞讬讬讗 讬讚注 讘专讜讞 讛拽讜讚砖 砖讬驻讜诇 讙讜专诇讜 讘讗砖讛 拽砖讛 讜诇讻讱 讛拽讚讬诐 诇讘专讻谞讬 讘讘专讻讛 讝讜!



讗植谞指讗 讛讜旨讗 讚旨职拽指讗 讗址驻旨执讬讻职谞指讗 诇指讛旨. 拽砖讛 讛讬讛 诇讜 诇砖转讜拽 讜诇讗 讬讙诇讛 诇讗讘讬讜 讚讘专 讝讛 讻讚讬 砖讬讞砖讜讘 专讘 讚讗讬注诇讬讗 讜转转专讘讛 讛讗讛讘讛 讘讬谞讬讛诐?
讜谞专讗讛 诇讬 讘住"讚 讚讞砖砖 讚谞驻讬拽 诪讝讛 讞讜专讘讗 讻讬 讗讜诇讬 讬讝讚诪谉 讗讬讝讛 讚讘专 住讜讚 讗砖专 专讘 诇讗 讬讗诪讬谉 诇讙诇讜转讜 诇讗砖转讜 讘专讗讜转讜 讻讬 讗讬谞讛 讟讜讘讛 注诪讜 讜砖诪讗 转讙诇讛讜 讻讚讬 诇爪注专讜 讜注转讛 讗诐 讬讞砖讜讘 专讘 砖讗砖转讜 谞砖转谞讬转 诇讟讜讘讛 讜诇讘讛 讟讜讘 注诪讜 讬讗诪讬谉 讘讛 讜讬讙诇讛讜 诇驻谞讬讛 讜诪讗讞专 砖讛讬讗 讘讗诪转 注讜讚谞讛 注诪讜 讻讘转讞诇讛 讗讝 转讙诇讛 住讜讚讜 讻讚讬 诇爪注专讜 诇讻讱 讙讬诇讛 诇讜 讚讘专 讝讛 讻讚讬 砖诇讗 讬讟注讛 讘讛.



爪址讬执专 诇执讬讛旨 讘旨职住讜旨讚职专值讬讛旨 讜旨诪址讬职转旨执讬 诇指讛旨. 谞专讗讛 诇讬 讘住"讚 讛讗 讚爪讬讬专 诇讛 讘住讜讚专讬讛 讜诇讗 讘诪讟驻讞转 讗讜 讘讙讚 讗讞专 诇讛专讗讜转 诇讛 讞讬讘讛 讻讬 讛住讜讚专 诪讬讜讞讚 诇讞讻诪讬诐 诇诇讜讘砖讜 诇讻讘讜讚 讛转讜专讛 讻讬 诇讻谉 谞拽专讗 住讜讚专讗 讚专讘谞谉 讜讻谉 讘讙诪专讗 讗诪专讜 (砖讘转 注讝:) 诪讗讬 住讜讚专讗 住讜止讚 讛殖' 诇执讬专值讗指讬讜 (转讛诇讬诐 讻讛, 讬讚) 讜讛专讗讛 诇讛 讘讝讛 砖讛讬讗 讞讜诇拽转 注诪讜 讘注住拽 讛转讜专讛 讜诇讻谉 讛住讜讚专 砖诪讬讜讞讚 诇注诪诇讬 转讜专讛 注讜砖讛 讘讜 转砖诪讬砖 诇爪专讻讛.



讗指诪址专 诇值讬讛旨 专址讘: 讜职讛指讗 拽指讗 诪职爪址注植专指讗 诇值讬讛旨 诇职诪址专?. 讗讬谉 讻讜谞转讜 诇讞专讞专 专讬讘 讗诇讗 转讜专讛 讛讬讗 讜诇诇诪讜讚 讛讜讗 爪专讬讱. 讗讬 谞诪讬 专讘 讛讬讛 讞讜砖讘 砖讘讝讛 讛讞讬讘讜讘 砖注讜砖讛 诇讛 讛讬讗 讙住讛 讚注转讛 注诇讬讜 讬讜转专 讜诪爪注专转讜 讘讬讜转专 讜讗诐 诇讗 讬注砖讛 诇讛 讻谉 注讚讬祝 讟驻讬.





诪专讗讬转 讛注讬谉

讚谞驻讬拽 诪讬谞讱 讟注诪讗 诪诇驻讱 诪讬讛讜 讗转 诇讗 转注讘讬讚 讛讻讬. 注讬讬谉 诪讛 砖讻转讘转讬 讗谞讬 讘注谞讬讬 讘拽讜谞讟专讬住 讚讘专讬诐 讗讞讚讬诐 讚祝 拽"讟 讜讘拽讜谞讟专讬住 讬讜住祝 讗讜诪抓 住讬诪谉 专"讝 讘住讬讬注转讗 讚砖诪讬讗 注讬讬谉 砖诐 讜讚讜拽:





驻转讞 注讬谞讬诐

讝讻讛 讻谞讙讚讜 诇讗 讝讻讛 诪谞讙讚转讜. 讗驻砖专 讘诪"砖 讞讻诪讬 讛讟讘注 讚讻砖砖谞讬 讟讘注讬 讗砖讛 讜讘注诇讛 谞讙讚讬讬诐 讻讙讜谉 砖讝讛 拽专 讜讝讛 讞诐 讜讻讬讜爪讗 讝讛 诪讜注讬诇 诇讛讜诇讬讚 讜讗诐 砖谞讬讛诐 砖讜讬诐 讘讟讘注诐 讗讬谞诐 讬讻讜诇讬诐 诇讛讜诇讬讚 讜讝"砖 讝讻讛 讻谞讙讚讜 砖讟讘注 砖诇讛 讗讬谞讛 讻讟讘注讜 讜讛讬讗 讻谞讙讚讜 讜讝讻讛 讻讬 讝讛 讝讻讜转 砖讬讜注讬诇 砖讬讜诇讬讚讜. 诇讗 讝讻讛 讬转拽讬讬诐 讻谞讙讚讜 砖讛讬讗 诪谞讙讚转讜 砖诪讻注住转 讗讜转讜 讜讻诇 讞驻爪讛 诇讜诪专 讜诇注砖讜转 讛驻讱 讚讘专讬讜 讜讚讜拽 讛讟讘:


诪诇诪讚 砖讘讗 讗讚诐 注诇 讻诇 讘讛诪讛 讜讞讬讛 讜诇讗 谞转拽专专讛 讚注转讜 讜讻讜' 驻讬专砖 讛专讘 诪讛专砖"讗 诪砖诐 讞讝拽讜谞讬 砖谞转注讘专讜 拽讜讚诐 砖讘讗 注诇讬讛诐 讚讗讬 诇讗 转讬诪讗 讛讻讬 讛讗 诪转注拽专讬谉 讘讘讬讗转 讗讚诐. 讜注转讛 专讗讬转讬 讘住' 讞讚砖 砖讘讗 注转讛 讝讛 砖诪讜 讘讗专 讬注拽讘 注诇 砖"注 诇专讘 讗讞讚 诪驻讬专讚讗 讝诇讛"讛 讘讬"讚 住讬' 讻"讟 砖讛讘讬讗 转砖讜讘转 讛专讘 讘讬转 讬注拽讘 住讬' 拽讬"讞 讚讗住专 讘讛诪讛 讛谞专讘注转 诇砖讞讬讟讛. 讜讻转讘 讛专讘 诇讞诐 讛驻谞讬诐 讚诪讛讗讬 讟注诪讗 讗讚诐 讛专讗砖讜谉 谞讗住专 讘讘砖专 砖讘讗 注诇 讻诇 讘讛诪讛 讜拽砖讛 诇诪讛 诇讗 讛讜转专 讘讝讻专讬诐 讜注讜讚 讗讬讱 讛讜诇讬讚讜 讛讗 讘讛诪讛 砖谞专讘注转 谞注拽专讛 讗诇讗 讜讚讗讬 砖讛讜诇讬讚讜 拽讜讚诐 讗"讻 讗诪讗讬 诇讗 讗讻诇 诪讛谞讬 砖诇讗 谞专讘注讜 讜转讬专抓 诇讝讛 讚讗诪专讜 讘注"讝 讚祝 讻"讚 讚诪讙' 砖谞讬诐 讜讗讬诇讱 诇讗 诪注拽专讬 讜诪注砖讛 讘专讗砖讬转 讘拽讜诪转谉 谞讘专讗讜 讻讘谞讬 讙' 砖谞讬诐 讜讛讜诇讬讚讜 讗讞"讚 讗讚 拽砖讛 诇诪讛 诇讗 讛讜转专 讘讝讻专讬诐 讝讛讜 转讜专祝 讚讘专讬讜 注讬讬谉 讘住驻专讜 讘讗讜专讱. 讜讬砖 诇讛专讙讬砖 注诇讬讜 讚诪住讬拽 讚拽砖讛 诇诪讛 诇讗 讛讜转专 讘讝讻专讬诐 讜诪砖诪注 讚诇讗 驻砖 讙讘谉 讗诇讗 讛讱 拽讜砖讬讗 讚讬讛讬讛 诪讜转专 讘讝讻专讬诐 讜讛专讬 注讜讚 讗讬讻讗 诇讗拽砖讜讬讬 讚讬讗讻诇 诪转讜诇讚讜转讬讛谉 砖讬诇讚讜 讗讞"讱 讚讛谉 诇讗 谞专讘注讜:
讜讘讗诪转 砖讻诇 讝讛 砖诇讗 诇爪讜专讱 转讞转 砖诇砖. 讝讛 讬爪讗 专讗砖讜谞讛 讚讗讬谞讜 谞专讗讛 讻诇诇 讚诪讛"讟 谞讗住专 讛讘砖专 诇讗讚讛"专. 讜讝讗转 砖谞讬转 讚拽讜砖讟讗 讚诪讬诇转讗 讚诪"砖 诪诇诪讚 砖讘讗 讗讚诐 注诇 讻诇 讘讛诪讛 讜讞讬讛 诇讗讜 讘讬讗讛 诪诪砖 讛讜讗 讗诇讗 讛讻讜谞讛 砖讘讚注转讜 讜专讜讞 诪讘讬谞转讜 讘讗 讘诪讞砖讘转讜 讜爪讬讬谉 讘讟讘注讜 讜讟讘注' 讜诇讗 谞转拽专专讛 讚注转讜 讻诪"砖 诪讛专"诐 讗诇砖讬讱 讜诪讛专砖"讗 讜砖讗专 诪驻专砖讬诐 讜讻谉 讛讚注转 谞讜转谞' 诇讗讚诐 讛讙讚讜诇 讬爪讬专 讻驻讬讜 砖诇 讛拽讘"讛 讜注诇讬讜谞讜转讜 讛诪讜驻诇讗 拽讜讚诐 讛讞讟讗 讜讞诇讬诇讛 诇讜诪专 砖讘讗 诪诪砖 讘诪注砖讛. 讜注讜讚 讘讛 砖诇讬砖讬讛 讚讗注讬拽专讗 讚讚讬谞讗 驻专讻讗 讜讚讬谞讜 砖诇 讛专讘 讘讬转 讬注拽讘 讗讬谞讜 谞讻讜谉 讜讚讘专讬讜 转诪讜讛讬诐 讜讻讘专 讛砖讬讙讜 注诇讬讜 讘专讗讬讜转 讘专讜专讜转 诪讻诪讛 住讜讙讬讜转 砖讛讜讗 诪讜转专 诇讻转讞讬诇讛. 讜转讬诪讛 注诇 讛专讘 讘讗专 讬注拽讘 砖讘谞讛 讘谞讬谉 注诇 讝讛 讜谞注诇诪讜 诪诪谞讜 讻诪讛 住讜讙讬讜转 讜转砖讜讘讜转 讛讗讞专讜谞讬诐. 讜讻讘专 讗谞讬 讘注谞讬讬 讻转讘转讬 拽爪转 讘讝讛 讘诪拽讜诪讜:
讛讙诐 讛诇讜诐 专讗讬转讬 讗讞专讬 专讜讗讬 砖讻讘专 拽讚诪讜 讛专讘 注讬专 讘谞讬诪讬谉 讘诪讗诪专 讝讛 住讬' 讟"诇 砖讻转讘 讛讗 讚讙' 砖谞讬诐 诇讗 诪注拽专讗 注"砖 讜讘住讜祝 讛住驻专 讚祝 住':


讛讬讬谞讜 讚讗诪专讬 讗讬谞砖讬 诪讗谉 讚谞驻讬拽 诪讬谞讱 讜讻讜' 诪讬讛讜 讗转 诇讗 转注讘讬讚 讛讻讬 讜讻讜' 注诪"砖 讗谞讬 讘注谞讬讬 讘住' 讛拽讟谉 讚讘专讬诐 讗讞讚讬诐 讚祝 拽住"讙 注"讙 注"砖 讘住"讚:





砖注专讬 转讜专转 讘讘诇

(住讙 讗) 讗驻讬' 住驻讬谞讜转 讛讘讗讜转 诪讙诇讬讗 诇讗住驻诪讬讗 讜讻讜'.鈥斪炞撟溩� 讗诪专讜 "讛讛讜诇讻讜转 诪讙诇讬讗 诇讗住驻诪讬讗"*[讗讘诇 讘讻"讬 诪讬谞讻谉: 讛讛讜诇讻讜转. ] 谞专讗讛 砖讬砖 诇讛讙讬讛 讻讗谉 "诪讙诇讬讗 讜讗住驻诪讬讗", 讜注谞讬谉 "讛讘讗讜转" 砖讛谉 讘讗讜转 诇讗"讬, 讜砖转讬 讗专爪讜转 讗诇讜 诪讻讜谞讜转 讗爪诇谞讜 爪专驻转 讜住驻专讚. 砖讜讘 讘讗 诇讬讚谞讜 住驻专 驻专讚住 专诪讜谞讬诐 诇专' 砖诐 讟讜讘 砖驻专讜讟 注诇 讛讙讚讜转 讜讛注转讬拽 "诪讙诇讬讗 讜诪讗住驻诪讬讗".

